Η γκιλοτίνα του Μητσοτάκη | Tribune.gr\nΑρχική BLOG Η γκιλοτίνα του Μητσοτάκη\nΗ γκιλοτίνα του Μητσοτάκη\n23 Φεβρουαρίου 2018, 14:47 | Γράψτε το σχόλιο σας\nΔιαβάστε σχετικά για Αλέξης Τσίπρας, Ανδρέας Παπανδρέου, Αντώνης Σαμαράς, Κυριάκος Μητσοτάκης, Κώστας Καραμανλής, Νέα Δημοκρατία, Σκάνδαλο Novartis,\nΟ Ναπολέοντας λίγο μετά το Βατερλό παραδέχθηκε ότι έκανε δύο βασικά λάθη στη συνεργασία του με τον δαιμόνιο Ταλλεϋράνδο.\nΤο πρώτο ήταν ότι δεν ακολούθησε τις συμβουλές του.\nΤο δεύτερο ήταν ότι δεν τον οδήγησε στη γκιλοτίνα όταν αποφάσισε να μην ακολουθήσει τις συμβουλές του.\nΔεν ξέρω εάν ο Κυριάκος Μητσοτάκης βρέθηκε προ του δικού του Βατερλό, όταν ο Αλέξης Τσίπρας μιλώντας για το σκάνδαλο Novartis έκανε την αντιπαραβολή της στάσης του πρώτου με αυτή του Ανδρέα Παπανδρέου στο σκάνδαλο Κοσκωτά και του Κώστα Καραμανλή στο σκάνδαλο του Βατοπεδίου, όπου αμφότεροι είχαν το σθένος να αποδεχθούν τις πολιτικές ευθύνες για τις πολύκροτες υποθέσεις.\nΔεν ξέρω καν εάν λέκιασε την αστικότατη αξιοπρέπεια Μητσοτάκη η αποστροφή του Τσίπρα πως «τόσος είναι, τέτοια κάνει».\nΕίναι όμως σίγουρο πως πλέον ο μελάτος κ. Μητσοτάκης βλαστημάει και την ώρα και τη στιγμή που αναδείχθηκε Πρόεδρος της ΝΔ με τις πλάτες του Αντώνη Σαμαρά. Και αν όχι για αυτό, σίγουρα γιατί δεν κατάφερε την πολιτική του εξόντωση την επόμενη κιόλας μέρα.\nΜε την υπόθεση Novartis να συγκλονίζει συθέμελα το πολιτικό σκηνικό και να κατακρημνίζει τους μέχρι πρότινος υπεράνω νόμων κυβερνώντες από τα ολύμπια πεδία τους, ο κ. Μητσοτάκης βρίσκεται αντιμέτωπος πάνω από όλα με τον δικό του Ταλλεϋράνδο.\nΟ Αντώνης Σαμαράς και το πουλέν του, Άδωνις Γεωργιάδης, φροντίζουν ανά τριήμερο να δείχνουν ποιος είναι το αφεντικό και ποιος ο κομπάρσος στη ΝΔ. Δεν προτίθενται να αφήσουν στα χέρια του Μητσοτάκη το χειρισμό της υπόθεσης. Γιατί ούτε τον πιστεύουν, ούτε τον εμπιστεύονται για κάτι περισσότερο. Πολλώ δε μάλλον για την πολιτική και κοινωνική τους επιβίωση.\nΚαι κάπως έτσι καταλήγουμε, να πηγαίνει να μιλήσει ο Μητσοτάκης στην Κοινοβουλευτική Ομάδα της ΝΔ και να τον προλαβαίνει ο Σαμαράς υποβάλλοντας μήνυση στον Τσίπρα και παίρνοντάς του όλη την ατζέντα και τα φώτα της δημοσιότητας.\nΠαίρνει φόρα να εκφωνήσει έναν ομολογουμένως για πρώτη φορά μεστό λόγο στη Βουλή για τη Novartis, ο Σαμαράς τον προλαβαίνει με ένα εφ’ όλης της ύλης μανιφέστο βγαλμένο από την πηγάδα του Μελιγαλά, καταχειροκροτούμενος σε αντίθεση με το χλιαρό χειροκρότημα που αποκόμισε για τους τύπους ο μελάτος προεδρεύων.\nΟ Αντώνης Σαμαράς ξεκαθάρισε πως θα μετατρέψει τη ΝΔ σε υπεραπιστικό του βραχίονα, χωρίς να του καίγεται καρφί για τον αντίκτυπο αυτής της κίνησης στην ίδια την παράταξη. Το έχει δείξει άλλωστε και στο παρελθόν.\nΚαι ο Κυριάκος Μητσοτάκης με την υποχωρητικότητά του σε σημείο δουλοπρέπειας επιβεβαιώνει πως αποδέχεται – μην μπορώντας να πράξει αλλιώς – με σκυμμένο το κεφάλι το βρόγχο της Novartis, που ο Σαμαράς του φοράει με περίσσια ευκολία, συμπαρασύροντας τους πάντες στο βούρκο της.\nΚαι ακόμα δεν έχει ξεκινήσει η Προανακριτική τις εργασίες της. Ακόμα δεν έχουν ολοκληρωθεί οι έρευνες της Δικαιοσύνης για το σκάνδαλο Novartis. Ακόμα δεν έχει στείλει το FBI στοιχεία από τη δικογραφία που έχει σχηματιστεί στις ΗΠΑ. Θέλουμε και άλλα;. Ακόμα δε βγήκαμε και επισήμως από το μνημόνιο. Ακόμα δεν έχει κλείσει πλήρως η δημοσκοπική ψαλίδα μεταξύ ΣΥΡΙΖΑ και ΝΔ.\nΜε λίγα λόγια, ο πολιτικός χρόνος δεν λειτουργεί προς όφελος της ΝΔ και σίγουρα όχι προς όφελος του σβέρκου του κ. Μητσοτάκη, ο οποίος οδεύει με σπασμένα τα φρένα στη δική του Αγία Ελένη.\nΔιαβάζει πίσω από τις γραμμές και τις λέξεις. Δεν δίνει σημασία στο προσκήνιο, αλλά... στο παρασκήνιο. Και το μαθαίνει πιο γρήγορα από τη σκιά του...


Αντίστροφη μέτρηση για το νέο οργανόγραμμα της ΝΔ\nΕτοιµο είναι το νέο οργανόγραµµα της Ν∆, ωστόσο τα τραγικά συµβάντα µε τις πυρκαγιές στην Αν.Αττική ανέβαλαν για λίγο καιρό τις σχετικές ανακοινώσεις. Παρ’ όλα αυτά, ο Κ. Μητσοτάκης είναι αποφασισµένος τον Σεπτέµβριο να προχωρήσει τις σχετικές διαδικασίες, ώστε ο κοµµατικός µηχανισµός να λάβει θέσεις αγώνα για τις εκλογές (ευρωεκλογές και αυτοδιοικητικές) του Μαΐου.\nΟ «γαλάζιος» ανασχηµατισµός, όπως γράφει το Secret των Παραπολικών, θα είναι σαρωτικός, αφού θα αποχωρήσουν από τις γραµµατείες του κόµµατος όσοι θέλουν να πολιτευτούν στις επόµενες εκλογές και τις θέσεις τους θα πάρουν νέοι, ως επί το πλείστον στελέχη της Πειραιώς.\nH ΑΝΕΚΔΙΗΓΗΤΗ ΑΥΛΩΝΙΤΟΥ ΞΑΝΑΧΤΥΠΑ: «Ο Μητσοτάκης λέει π@π@ριές» (VIDEO)


Εξαιρετική παρουσία του Όλντριτζ, αήττητοι οι Σπερς (vids) | ebasket.gr\nΚεντρική NBA Εξαιρετική παρουσία του Όλντριτζ, αήττητοι οι Σπερς (vids)\nΕξαιρετική παρουσία του Όλντριτζ, αήττητοι οι Σπερς (vids)\nΔημοσίευση στις 26/10 13:08\nΟι ποιοτικές εμφανίσεις του ΛαΜάρκους Όλντριτζ και των Σαν Αντόνιο Σπερς συνεχίζονται, με τα “σπιρούνια” να επικρατούν μέσα στο Μαϊάμι με 117-100, κάνοντας το 4-0 για φέτος. Παρά τη μόνιμη απώλεια του Κουάι Λέοναρντ αλλά και του Τόνι Πάρκερ, ο “μάστερ”, Γκρεγκ Πόποβιτς βγάζει συνεχώς νέους λαγούς από το καπέλο του, διατηρώντας την ομάδα του στα υψηλά πατώματα.\nΕιδικότερα, ο Όλντριτζ πέτυχε για 4η σερί φορά πάνω από 20 πόντους, σταματώντας στους 31, με 12/20 σουτ. Η δράση του στο χαμηλό αλλά και το μεσαίο ποστ ήταν πολύ αποτελεσματική, νικώντας στις περισσότερες περιστάσεις τους αντιπάλους του, ειδικά όταν δεν ερχόταν νταμπλ-τιμ. Τα αγαπημένα του. turnaround σουτάκια ήταν σε πλήρη ισχύ ενώ τελείωνε ιδανικά τις φάσεις κοντά στο καλάθι.\nΕπίσης, η παρουσία του Ρούντι Γκέι σκόρπισε χαμόγελα, καθώς ο φόργουορντ των “σπιρουνιών” σκόραρε 22 πόντους σε 26 λεπτά, με 6/8 σουτ και 11/12 βολές! Είναι φανερό ότι είναι ανανεωμένος μέσα στο ρόστερ της ομάδας, έχοντας τρομερή αυτοπεποίθηση στις εκτελέσεις και τα drives.\nΟι Σπερς είχαν ακόμη 4 παίκτες με διψήφιο αριθμό πόντων ενώ σούταραν με 55.3% στα σουτ εντός πεδιάς και είχαν 10/17 τρίποντα! Το σημείο-κλειδί του ματς ήταν η 3η περίοδος, όπου οι φιλοξενούμενοι έτρεξαν σερί 32-13, σκοράροντας στις 12 από τις 14 κατοχές και ευστοχώντας σε 7 σερί σουτ! Η διαφορά ανέβηκε στους 20 πόντους και δεν έπεσε ξανά σε μονοψήφια επίπεδα.\nΓια το Μαϊάμι, ο Τάιλερ Τζόνσον σκόραρε 23 πόντους, ερχόμενος από τον πάγκο, ο Τζέιμς Τζόνσον πέτυχε 21 ενώ ο Γκόραν Ντράγκιτς συμπλήρωσε άλλους 20, με τους Χιτ να πάσχουν στον τομέα του ριμπάουντ και της άμυνας, ελλείψει του Χασάν Γουάιτσαϊντ.\nΠροηγούμενο Ευχήθηκε στους εορτάζοντες ο Πανερυθραϊκός (pics)\nΕπόμενο Προπονήθηκε στο ΣΕΦ η Χίμκι (pics)


Τι σημαίνει, τελικώς, η Στρατηγική κάθε είδους; - ArmyNow.net\nΑΡΧΙΚΗ Αποψη Τι σημαίνει, τελικώς, η Στρατηγική κάθε είδους;\nΧρησιμοποιούμε συχνά στην καθημερινότητά μας την έννοια “Στρατηγική”. Γνωρίζουμε όμως τι σημαίνει ή κακοποιούμε την λέξη;\nΤου Χάρη Βλάδου*\nΜεταξύ των πολλών στρεβλώσεων στη σημασία των εννοιών που χρησιμοποιούμε καθημερινά πρέπει να συμπεριλάβουμε, οπωσδήποτε, και την κακοποίηση της έννοιας της στρατηγικής: Πραγματικά, πολύ συχνά, της «βγάζουμε τα μάτια»…\nΑν ρωτήσεις τον «μέσο Έλληνα πολίτη» τι καταλαβαίνει από την έννοια της στρατηγικής –σε οποιοδήποτε επίπεδο και χώρο άρθρωσης της: στις επιχειρήσεις, στα κράτη, στα κόμματα… – θα σου απαντήσει ένα κάρο άσχετα και παραπλανητικά πράγματα…\nΓια μερικούς «στρατηγική» είναι η επικοινωνιακή «φιγούρα»…\nΓια άλλους, η χρήση ευκολοχώνευτων ψευδών, ώστε να «ψήσεις» τον «πελάτη»…\nΉ η «δημιουργική ασάφεια»…\nΉ ο «ψευτοτσαμπουκάς»…\nΉ «το βλέπουμε και κάνουμε»…\nΉ το «κάνουμε Κούγκι»…\nΉ το «περιμένουμε το φρούτο να ωριμάσει και να πέσει»…\nΑμ δε. Τρίχες. Τίποτα από τα παραπάνω δεν έχει ουσιώδες στρατηγικό περιεχόμενο, ποτέ. Όλα τα παραπάνω είναι επιφανειακά πυροτεχνήματα: είτε ανούσιες εκρήξεις, είτε παθητικά φληναφήματα, παραμένουν πάντοτε το ανάποδο από μια ουσιώδη στρατηγική…\nΚαι τι, λοιπόν, είναι η στρατηγική; Και από πού πηγάζει;\nΑυτό προσπάθησα να απαντήσω, στο ξεκίνημα του καινούργιο μου βιβλίου, «Στρατηγική Μικρομεσαίων Επιχειρήσεων σε συνθήκες Κρίσης» που κυκλοφόρησε, προ ημερών, από τις εκδόσεις ΚΡΙΤΙΚΗ.\nΓράφω, λοιπόν, συγκεκριμένα:\n“O πόλεμος είναι ο πατέρας των πάντων και ο βασιλιάς των πάντων και μερικούς τους έκανε θεούς, άλλους ανθρώπους· μερικούς τους έκανε δούλους, άλλους ελεύθερους.\nΣε κάποια βράχια μιας όμορφης παραλίας της Ιωνίας, δυόμισι χιλιάδες χρόνια πριν, περίπου, ένας νεαρός πρίγκιπας, ο Ηράκλειτος, κοιτούσε με το σκοτεινό  του βλέμμα την αγριεμένη θάλασσα και συλλογιζόταν, πιθανότατα σιωπηλός. Κατανοούσε ολοκληρωμένα, πρώτος αυτός, πως τίποτα γύρω μας δεν είναι σταθερό, τίποτα ακίνητο, τίποτα ειρηνικό και τελειωμένο. Τίποτα στατικό και αμετάλλακτο. Ήξερε πως όλα αλλάζουν και εξελίσσονται, μέσα από την σύγκρουση, την εναντίωση και τον αέναο πόλεμο…\nΣύμφωνα με την άποψη ενός ακόμα πασίγνωστου – και επαρκώς παρεξηγημένου, επίσης- στοχαστή, του Niccolò Machiavelli , όχι: «… δεν πρέπει ποτέ να αφήνει κανείς να συνεχίζεται μια ανωμαλία για να αποφύγει έναν πόλεμο, γιατί δεν τον αποφεύγει, αλλά μόνο αλλάζουν οι συνθήκες προς όφελος των αντιπάλων του».[ii]\nΟ Karl von Klausewitz  στις αρχές του 19ου αιώνα επιχείρησε να δώσει την δικιά του απάντηση. Ακριβής απάντηση, σχεδόν κυνική μα και ιδιαιτέρως ουσιώδης, είναι η αλήθεια: «Ο πόλεμος, επομένως, είναι μια πράξη βίας, προορισμένη στο να καταναγκάσει τον αντίπαλο να εκτελέσει την θέληση μας.\nΓια την αντιμετώπιση της βίας, η βία οπλίζεται μ’ επινοήσεις των τεχνών και των επιστημών. Συνοδεύεται από φαύλες περιστολές, μόλις άξιες ν’ αναφερθούν, κι επιβάλλεται υπό το όνομα νόμων του ανθρώπινου δικαίου, οι οποίοι όμως, στα πράγματα, δεν μειώνουν τη δύναμη της.»\nΝα εκτελέσει ο αντίπαλος την θέληση μας, λοιπόν. Με όποιον τρόπο. Αυτός είναι ο σκοπός του πολέμου. Και τι μπορεί να σημαίνουν εδώ, άραγε, οι επινοήσεις των τεχνών και των επιστημών;\nΔεν θέλει, κατά βάθος, πολλή σκέψη για να το κατανοήσουμε. Όπλα, κάθε είδους, όλο και πιο αποτελεσματικά. Μέθοδοι, κάθε επιπέδου, όλο και πιο εξελιγμένες. Συστήματα όλο και πιο έξυπνα, περίτεχνα και αποδοτικά. Και νόμος και ανθρώπινο δίκαιο. Κανόνες που οφείλεις να σεβαστείς και να αξιοποιήσεις, να συνδιαμορφώσεις αλλά και να αλλάξεις, όταν και όσο το μπορείς.\nΚαι σε αυτόν τον προσανατολισμό, μπορούμε να πούμε πως στρατηγική είναι ο συνολικός τρόπος που επιλέγεις ως φορέας δράσης να αξιοποιήσεις αποτελεσματικά τα όπλα, τις μεθόδους, τα συστήματα και τους κανόνες σου για να πετύχεις τον στόχο σου, μέσα σε ένα συνεχώς μεταβαλλόμενο περιβάλλον, ώστε να «διασώσεις την θέληση σου», να επιβιώσεις και να αναπτυχθείς. Όλα αυτά, λοιπόν, ως ένα οργανικό και προσαρμοστικό σύνολο είναι αυτά που θα σου ανοίξουν τον δρόμο προς την νίκη: Ή αυτά που θα σε γλυτώσουν από τις ποινές της ήττας, καλύτερα. Αυτά, τελικά, θα σε βοηθήσουν να διατηρήσεις την αυτονομία σου και να μην καταλήξεις δούλος, όπως και αν ορίσεις την έννοια της δουλείας, κυριολεκτικά ή μεταφορικά. Και, τελικά, αυτές είναι και οι βασικές διαστάσεις που οφείλεις να διαχειριστείς, να ελέγξεις και να αξιοποιήσεις ως «οδηγός» (εκ του ρήματος -άγω) κάθε «στρατού», παντού και πάντα: Αν επιθυμείς, φυσικά, να ονομάζεσαι επάξια στρατηγός…\nΚαι ας μην το ξεχνάμε, ποτέ…»\nΈλα, όμως, που το ξεχνάμε. Και, μάλιστα, υπερβολικά πολύ συχνά….\n* Ο Δρ. Βλάδος Χάρης είναι καθηγητής στο Δημοκρίτειο Πανεπιστήμιο Θράκης\nΤΙ ΣΗΜΑΙΝΕΙ ΣΤΡΑΤΗΓΙΚΗ\nΤσάκο: Ο πρώτος πόλεμος για το πετρέλαιο\nΟ στρατός των Ζουλού του περίφημου βασιλιά Σάκα\nΣτρατιώτες στο Αιγαίο: Οι Έλληνες “πατούν” τη Μικρά Ασία


Κριτσά Archives - Σελίδα 6 από 6 - 104fm.gr\n5 συλλήψεις για παραβάσεις νομοθεσίας περί όπλων\n5 συλλήψεις απέδωσε όλη η κινητοποίηση το πρωί έως το μεσημέρι της Πέμπτης (21/1), από τον Άγιο Νικόλαο, μέχρι τη Κριτσά. Στους χώρους των 5 αυτών ημεδαπών, βρέθηκαν πυροκροτητές, καπνογόνα, φωτοβολίδες, δεν βρέθηκαν όμως...\nΓΕ.Λ. Νεάπολης στην έκθεση Κουτουλάκη\nΤην Πέμπτη 10/12/2015 η Γ΄ τάξη του σχολείου επισκέφτηκε την έκθεση φωτογραφίας του Κ. Κουτουλάκη στην Κριτσά. Ο φωτογράφος Κώστας Κουτουλάκης (1897-1975) που γεννήθηκε και μεγάλωσε στην Κριτσά Λασιθίου, υπήρξε στη διάρκεια του 20ου...


Αρχική ΠΟΔΟΣΦΑΙΡΟ ΑΓΓΛΙΑ Η ευκαιρία της Λέστερ…\nΤελευταίο παιχνίδι για την 7η αγωνιστική της Πρέμιερ Λιγκ, με τη Λιντς να υποδέχεται στις 22:00 στο «Elland Road» τη Λέστερ.\nΛιντς: Άνετη νίκη πέτυχε στο «Villa Park» κερδίζοντας την Άστον Βίλα με 3-0. Και τα τρία γκολ ήρθαν στο δεύτερο ημίχρονο με τον Μπάμφορντ να πετυχαίνει χατ τρικ (55′,67′,74′) και να δίνει στη Λιντς την τρίτη της νίκη στη φετινή Πρέμιερ Λιγκ.\nΑγωνιστικά νέα: Τραυματίστηκε στον αγώνα με την Άστον Βίλα και θα λείψει ο πολύτιμος μέσος Philips. Για ένα ακόμη αγώνα θα μείνει εκτός ο αναπληρωματικός αμυντικός Llorente. Μακροχρόνιοι απώντες οι Berrardi (αμυντικός) και Forshaw (μέσος).\nΠιθανή ενδεκάδα: Meslier, Dallas, Koch, Ayling, Alioski, Struijk, Harrison, Rodrigo, Klich, Costa, Bamford.\nΛέστερ: Με σημαντικό διπλό απέδρασε από το «Emirates», κερδίζοντας την Άρσεναλ μετά από 47 χρόνια. Το μοναδικό γκολ της αναμέτρησης που έδωσε τη νίκη στη Λέστερ πέτυχε ο Βάρντι με κεφαλιά στο 80′, μετά από σέντρα του Ουντέρ από τα δεξιά. Διπλό πέτυχε και στο Γιουρόπα Λιγκ, κερδίζοντας την ΑΕΚ στο ΟΑΚΑ με 2-1. Τα γκολ για τις «αλεπούδες» πέτυχαν οι Βάρντι με πέναλτι στο 18 και Τσουντουρι στο 39′. Το μόνο που κατάφερε ο «δικέφαλος» ήταν να μειώσει σε 2-1 με το γκολ του Τάνκοβιτς στο 49′. Με ενδεχόμενη της νίκη η Λέστερ απόψε θα ανέβει στη δεύτερη θέση με 15 βαθμούς, ένα μόλις βαθμό πίσω από τη πρωτοπόρο Λίβερπουλ.\nΑγωνιστικά νέα: Παραμένουν εκτός οι γνωστοί Άμαρτι, Περέιρα, Εντιντί και Σόγιοντσου. Σ’ αυτούς προστέθηκε και ο Καστάνιε, ο οποίος τραυματίστηκε στον αγώνα με την ΑΕΚ την περασμένη Πέμπτη (29/10). Επίσης, αμφίβολη θεωρείται η συμμετοχή του Έβανς, ο οποίος έλειψε από τον αγώνα του Γιουρόπα Λιγκ.\nΠιθανή ενδεκάδα: Σμαίχελ, Φουχς, Μόργκαν (Έβανς), Φοφανά, Τζάστιν, Τίλεμανς, Μεντί, Ουντέρ, Ολμπράιτον, Μάντισον, Βάρντι.\nΠροϊστορία: Από το 2010 μέχρι και σήμερα Λιντς και Λέστερ στο γήπεδο της πρώτης έχουν συναντηθεί τέσσερις φορές για το πρωτάθλημα της Championship, λόγω του ότι η γηπεδούχοι αγωνίζονταν για πάρα πολλά χρόνια στις μικρές κατηγορίες Αγγλίας. Εν πάσει περιπτώσει, η Λέστερ στο «Elland Road» μετράει τρεις νίκες, έναντι μίας της Λιντς.\n18.01.14 Championship Λιντς Λέστερ 0 : 1\n27.11.12 Championship Λιντς Λέστερ 1 : 0\n28.04.12 Championship Λιντς Λέστερ 1 : 2\n19.10.10 Championship Λιντς Λέστερ 1 : 2\nΕπόμενο άρθροΤορίνο – Λάτσιο 3-4: «Τρελή» ανατροπή στις καθυστερήσεις και απόδραση! (Vid)\nmaria ioannou 2/11/20 12:54 At 2/11/20 12:54\nCrystal Palace vs Manchester Utd (Αποδόσεις)\nAuthor - 16/07/20 8:00 4\nΝα κερδίσει η Crystal Palace απόδοση στο 10.20, νίκη της Manchester Utd στο 1.32 ενώ το ισόπαλο αποτέλεσμα στο 5.30. Το Over 2.5 στο...\nO Τζόσουα… ξάπλωσε τον Πούλεφ στον 9ο γύρο και διατήρησε τον...


Κουραστική πολιτικολογία | Ελεύθερος Τύπος\n09:28 25 Ιουνίου 2019\nΣχεδόν δέκα χρόνια μετά τη χρεοκοπία της χώρας και μόλις λίγες ημέρες πριν από τις εθνικές εκλογές, δυστυχώς υπάρχουν αρκετά παραδείγματα στο πολιτικό σκηνικό που δείχνουν πως ακόμη δεν έχουμε ή δεν θέλουμε να πάρουμε χαμπάρι τι συνέβη στη χώρα. Και το σημαντικότερο πρόβλημα είναι αν έχουμε κατανοήσει τι πρέπει να γίνει από εδώ και πέρα…\nΑΠΟ το πρωί έως το βράδυ ο Αλέξης Τσίπρας καταστροφολογεί και… προφητεύει ότι αν γίνει κυβέρνηση η Ν.Δ. θα ξανάρθουν «μαύρες ημέρες» ΔΝΤ. Το Μνημόνιο και το ΔΝΤ τα έφερε η χρεοκοπία. Η οικονομία εκτροχιάστηκε δημοσιονομικά γιατί το «μοντέλο» βασιζόταν στον κρατισμό και στην πολιτική των μη μεταρρυθμίσεων. Αυτό το «μοντέλο» ακολούθησαν σχεδόν όλες οι κυβερνήσεις από τη Μεταπολίτευση και μετά και σε αυτό το «μοντέλο» πιστεύει και ο ΣΥΡΙΖΑ.\nΚΑΠΟΙΟΙ, βέβαια, επιμένουν να «πιστεύουν» ότι η χώρα μπήκε στο Μνημόνιο γιατί ο Γεωργίου της ΕΛ.ΣΤΑΤ. παραποίησε τα στοιχεία για το έλλειμμα. Κάποιοι άλλοι εξακολουθούν να πουλάνε «παραμύθια» και να ισχυρίζονται ακόμη ότι η Ελλάδα θα έπρεπε να προχωρήσει σε ρήξη με την Ευρώπη.\nΤΗΝ ίδια ώρα, ο πρωθυπουργός αποθεώνει τον Ανδρέα Παπανδρέου για να ξυπνήσει «αντιδεξιά» αντανακλαστικά, ενώ παράλληλα κατηγορεί το ΠΑΣΟΚ πως «κατέστρεψε» τη χώρα και επιχειρεί ο ίδιος να πείσει ότι είναι το νέο… ΠΑΣΟΚ. Βγαίνει νόημα; Οχι, βέβαια. Ετσι κι αλλιώς όμως έχει χαθεί η μπάλα. Αυτή είναι και η βασική συνταγή του λαϊκισμού: να λες λόγια που ακούγονται όμορφα στον κόσμο κι ας μην βγαίνει κανένα νόημα.\nΚΑΝΕΝΑ νόημα, επίσης, δεν βγαίνει και από τις αντιδράσεις πολιτικών που βρίσκονται εμφανώς σε θέση οφσάιντ. Η Τώνια Μοροπούλου, που είχε συμπεριληφθεί στα ψηφοδέλτια της Ν.Δ., ισχυρίζεται ότι δεν είχε «καταλάβει» πως εισέπραττε παράνομα τη σύνταξη του πατέρα της. Τα ίδια με τη Λοΐζου. Και αφού αποκαλύφθηκε το φάουλ, δεν αποσύρθηκε από μόνη της, έπρεπε να της το υποδείξουν. Και αφού αποσύρθηκε τριγυρίζει στα μέσα ενημέρωσης και συνεχίζει να λέει τις ίδιες… ασυναρτησίες, πως δεν ήξερε, δεν ρώταγε κ.λπ.\nΘΑ πάρουμε χαμπάρι κάποια στιγμή ότι πρέπει να τελειώνουμε με τα ψέματα και με τα ψευδοαφηγήματα; Η ανάταξη της οικονομίας και της χώρας δεν θα γίνει με το πάτημα ενός κουμπιού! Αντί να λέει ο καθένας το μακρύ του και το κοντό του, ας βγει ο Αλέξης Τσίπρας που κατηγορεί τη Ν.Δ. ως… ΔΝΤ και να πει… Ποιες είναι οι προτάσεις του για την… υπό χρεοκοπία ΔΕΗ; Για τις βαθιά ελλειμματικές αστικές συγκοινωνίες; Για τη δομή και την ποιότητα των υπηρεσιών του Δημοσίου; Για τις αναγκαίες βαθιές τομές στην Παιδεία και την Υγεία; Γιατί όλα τα υπόλοιπα που λέει κάθε μέρα είναι απλή πολιτικολογία χωρίς καμία ουσία.\nΟ Τσίπρας σοσιαλιστής


Ψήφισαν έναρξη από την 3η αγωνιστική στη Σούπερ Λίγκα - Νέα Κρήτη\nΨήφισαν έναρξη από την 3η αγωνιστική στη Σούπερ Λίγκα\nΗμερομηνία δημοσίευσης: 05/09/2016, 18:28\nΤελευταία ενημέρωση: 05/09/2016, 18:47\nΑπό την 3η αγωνιστική θα ξεκινήσει η φετινή Σούπερ Λίγκα το προσεχές Σάββατο (10/9), αφού αυτή η απόφαση κλείδωσε το μεσημέρι όταν οι ομάδες μέσω ηλεκτρονικής ψηφοφορίας κλήθηκαν να διαλέξουν για το αν η σέντρα θα πραγματοποιηθεί από την 1η ή από την 3η.\nΤο αποτέλεσμα ήταν 9 ψήφοι έναντι 5 υπέρ της δεύτερης επιλογής, με τον Παναθηναϊκό να ψηφίζει «λευκό».\nΟι Ολυμπιακός, Αστέρας, Ατρόμητος, ΑΕΛ, Κέρκυρα, Πλατανιάς, Πανιώνιος, Ξάνθη, Λεβαδειακός ψήφισαν υπέρ της 3ης αγωνιστικής, ενώ οι ΑΕΚ, Βέροια, Ηρακλής, Παναιτωλικός, ΠΑΟΚ, ΠΑΣ Γιάννινα επιθυμούσαν να διεξαχθεί η 1η αγωνιστική.\nΟι ρήτρες που θα έπρεπε να πληρώσουν οι ομάδες, αν το πρωτάθλημα ξεκινούσε από την 1η αγωνιστική, επηρέασε το τελικό αποτέλεσμα στην ηλεκτρονική ψηφοφορία που διενεργήθηκε από τις ΠΑΕ.\nΤις επόμενες ώρες θα γνωρίζουμε το ακριβές πρόγραμμα, δηλαδή τις ημέρες και ώρες των αγώνων της 3ης αγωνιστικής του πρωταθλήματος. Επιτέλους σέντρα...


Άγιοι Τιμόθεος και Μαύρα-3/5: Βίος και λείψανα πρώτη φορά από Ιερέα live στο ΕΚΚΛΗΣΙΑ ONLINE - ΕΚΚΛΗΣΙΑ ONLINE\nΣάββατο, 02 Μαΐου 2020 18:38\nΑρχική » ΝΕΑ » Άγιοι Τιμόθεος και Μαύρα-3/5: Βίος και λείψανα πρώτη φορά από Ιερέα live στο ΕΚΚΛΗΣΙΑ ONLINE\nΟ Άγιοι Τιμόθεος και Μαύρα οι Μάρτυρες.\nΕορτολόγιο: 3 Μαΐου η Εκκλησία μας τιμά τη μνήμη των Αγίων Τιμοθέου και Μαύρας των Μαρτύρων.\nΤα σκηνώματα Αγίου Τιμοθέου και Μαύρας\nΤΙΜΟΘΕΟΣ ΚΑΙ ΜΑΥΡΑ – ΒΑΣΑΝΙΣΤΗΡΙΑ\nΗ Άγία όμως, φωτισμένη από τον Θεό, κατάλαβε την πανουργία του διαβόλου και με την προσευχή της τον έδιωξε.\nΟ παγκάκιστος χρησιμοποίησε όμως και άλλο τέχνασμα. Φάνηκε στην Αγία ότι την μετέφερε σε ένα ποτάμι απ’ όπου έτρεχε μέλι και γάλα και της πρότεινε να πιεί. Εκείνη όμως, μετά από θείο φωτισμό, είπε:\nΤο 1331 μ.Χ. το νησί της Λευκάδας περνάει στην κυριαρχία του Ανδηγαυού (Φράγκου) ηγεμόνα Βάλτερου Βρυέννιου. Οι Ανδηγαυοί κατάγονταν από την κωμόπολη Sainte Maure (Αγία Μαύρα), που βρισκόταν στο νομό Intre et Loir της σημερινής Γαλλίας.\nΦτάνοντας στο νησί, του έδωσαν το όνομα της μακρινής πατρίδας τους και έχτισαν μικρό ναό, ρωμαιοκαθολικού δόγματος, αφιερωμένο στο όνομα της Αγίας Μαύρας.\nΣτα μέσα του 15ου μ.Χ. αιώνα – 130 χρόνια αργότερα – έφτασε στο νησί η Ελένη Παλαιολογίνα, κόρη του Θωμά Παλαιολόγου και σύζυγος του δεσπότη της Σερβίας Λαζάρου Βούκοβιτς. Σκοπός του ταξιδιού της ήταν ο γάμος της κόρης της, Μελίσσας, με τον Δούκα της Λευκάδας, Λεονάρδο Γ’ τον Τόκκο.\nΣτην πορεία τους προς το νησί κινδύνεψαν από σφοδρή θαλασσοταραχή. Η ευσεβής Ελένη τάχθηκε στην Αγία Μαύρα, προς το νησί της οποίας κατευθυνόταν, να σωθεί και να της φτιάξει ναό.\n2 χρόνια πριν ΒΙΝΤΕΟ, Γράφει το ΕΚΚΛΗΣΙΑ ONLINE, ΝΕΑ2020, 3 Μαΐου, live, Άγιοι Τιμόθεος και Μαύρα, Άγιος Τιμόθεος, Βίοι Αγίων, γιορτή σήμερα, ΕΚΚΛΗΣΙΑ ONLINE, ΕΟΡΤΟΛΟΓΙΟ, Ιερέας, μαύρα, ΟΡΘΟΔΟΞΗ ΕΚΚΛΗΣΙΑ\nΕΜΥ Καιρός - Έκτακτο δελτίο: Πρόγνωση αύριο Κυριακή 3 Μαΐου- Άγιοι Τιμόθεος & ΜαύραΧαρδαλιάς: Τη Δευτέρα δεν τελειώσαμε με τον κορωνοϊό


Ζαγόρι - αθηνόραμα travel\nΓια φυσιολάτρες και roomies\nMοναδικά φαράγγια και βουνά, ιδιαίτερη αρχιτεκτονική, ξενοδοχεία που θα ήθελες να γίνουν σπίτι σου. Στο Ζαγόρι τα βρίσκουμε όλα στο μάξιμουμ.\nΠαρασκευή πρωί πρέπει να ξυπνήσουμε στις χρυσοκόκκινες πλαγιές του Ζαγορίου αν είναι να παίξουμε σε διπλό ταμπλό, και στα κεντρικά και στα δυτικά χωριά. Παίρνουμε μια γερή δόση «απέριττου κάλλους» στο αρχοντικό Δίλοφο, κάνοντας βόλτα από το σπίτι του Λουμίδη (το ψηλότερο ζαγορίσιο αρχοντικό) μέχρι τα στενά πάνω από την πλατεία, ποζάρουμε στα καρτποσταλικά γεφύρια κοντά στους Κήπους (στο τρικάμαρο Καλογερικό, στο μονότοξο του Κόκορη), βολτάρουμε στο καλντερίμι που κυκλώνει το –όνομα και πράγμα– Κουκούλι, αλλά βάζουμε στόχο ακόμη πιο υψηλό. Αξίζουν τον κόπο οι στροφές προς Βραδέτο και το εικοσάλεπτο περπάτημα μέχρι τη θέση Μπελόι: από εδώ η θέα στο φαράγγι του Βίκου είναι απλώς απερίγραπτη. Στην επιστροφή κατεβαίνουμε τη Σκάλα του Βραδέτου, το παραδοσιακό πέτρινο μονοπάτι, και φτάνοντας στο Καπέσοβο, αφού φωτογραφίσουμε την εμβληματική Πασχάλειο Σχολή, καθόμαστε στη «Στέρνα» για μουσταλευριά και γλυκό σταφιδάτο. Για μεσημεριανό όμως σίγουρα θα πάμε στην Ελάτη, στα «Ριζά» ή στο «Δρυόφυλλο», και μετά πεταγόμαστε για έναν καφέ στο γαλήνιο Δίκορφο.\nΣάββατο στο Μονοδέντρι. Αν τύχει όμως και πλακώσουν πούλμαν, παίρνουμε προμήθειες από την «Πίτα της Κικίτσας» και αφήνουμε τα καλντερίμια του χωριού για να αράξουμε δέκα λεπτά ποδαρόδρομο πιο πέρα, στο µοναστήρι της Αγίας Παρασκευής, με το φαράγγι του Βίκου να κατακρημνίζεται εντυπωσιακό κάτω από τα πόδια μας. Αφήνουμε χώρο όμως για να δοκιμάσουμε αργότερα τον κόκορα με σαφράν και μανιτάρια στο «Κανέλλα και Γαρύφαλλο» στη Βίτσα και συνεχίζουμε μέχρι τα Άνω Πεδινά για ποτό στο «Ντιζάκι».\nΤην Κυριακή... go west. Οι βράχινοι πύργοι της Αστράκας en face στο κουκλίστικο Μικρό Πάπιγκο μας καλούν για φωτογράφηση! Στο Μεγάλο Πάπιγκο μας περιμένει ένα φλιτζάνι τσάι στην «Μπίμτσα» και αχνιστή κοτόσουπα στην ταβέρνα του Τσουμάνη, για να ζεσταθεί το μέσα μας. Όρος απαράβατος: επιστρέφοντας προς την Αρίστη, συνεχίζουμε για τον λιλιπούτειο Βίκο, για να αποχαιρετίσουμε εδώ το Ζαγόρι με μια τελευταία φωτογραφία από το κιόσκι που επιβλέπει το φαράγγι.\nΤο εναλλακτικό σενάριο έχει δράση στη φύση. Η παρέα του Ξενώνα «Θουκυδίδης» (6979983798, www.thoukididis.gr) στο Καπέσοβο θα σας δώσει οδηγίες για πεζοπορία σε μονοπάτια γεμάτα μανιτάρια και κρόκους. Τώρα το φθινόπωρο το δάσος έχει φορέσει την πολύχρωμη φορεσιά του και το φαράγγι του Βοϊδομάτη είναι απολαυστικό. Αν είναι να κάνουμε μόνο μία δραστηριότητα, εδώ θα την επιχειρήσουμε μια κι έχουμε πολλές επιλογές: ράφτινγκ, πεζοπορία ή ιππασία (No Limits, 2655023777).\nΠού μένουμε Στους Κήπους σταθερή αξία, σε όμορφο κήπο, είναι τα άνετα διαμερίσματα «Μαχαλάς» (2653071976, www.machalas.gr), ακριβώς απέναντι από το δικό τους καλό εστιατόριο «Στου Μιχάλη». Πολύ ατμοσφαιρικό στο ίδιο χωριό και το «Κήποι Suites» (2653071995, www.kipisuites.gr) και κουκλίστικο το «Κήποι Αγγέλων» (2653071080, www.aggelon-kipi.gr). Στα Άνω Πεδινά ενδιαφέρον το countryside σκηνικό του «Amaryllis Luxury Guest House» (2653071132, www.amarylis-house.gr). Ζεστασιά από τζάκι στον «Ξενώνα του Νικόλα» (2653071721, www.koukouli.com) στο Κουκούλι.\n3 ξενοδοχεία για cocooning\nΣτα Άνω Πεδινά, η ζεστή ατμόσφαιρα και το καλό γούστο δίνουν πόντους στον πολυτελή ξενώνα «Πρίμουλα», όπου το κάθε δωμάτιο έχει δικό του ύφος. Της ίδιας ιδιοκτησίας και το συγκρότημα «Αισθήσεις» που αποτελείται από τρεις δίκλινες και μία τετράκλινη διώροφες σουίτες. (2653071133, www.primoula.gr)\nΒάλε μαγιό στη βαλίτσα. Θα μουλιάσουμε κολυμπώντας κόντρα στην πίεση του νερού στην πισίνα κοιτάζοντας τους πύργους της Αστράκας. Τα δωμάτια είναι μεγάλα και καλόγουστα, αλλά εξίσου ευχάριστες αποδεικνύονται και οι κοινόχρηστες σάλες. (2653041330, www.aristi.eu)\n«Μονοπάτια Mountain Resort»\nΔεν είναι μόνο που μετέτρεψαν ένα από τα ωραιότερα αρχοντικά των Άνω Πεδινών σε καλαίσθητη βάση διαμονής. Δεν είναι μόνο που στο μπαρ θα βρείτε σχεδόν τα πάντα. Το κερασάκι στην τούρτα είναι το εστιατόριό τους, που στηρίζει την κουζίνα του σε τοπικά (και δικά τους) προϊόντα. (2653071116, www.monopatia.gr)


Και όμως οι Kardashians ζητούν άτομο για πρακτική χωρίς μισθό! – FEELERS\n26 Σεπτεμβρίου, 2018 26 Σεπτεμβρίου, 2018 Lifestyle\nΑν και τα μέλη της οικογένειας Kardashian-Jenner βγάζουν πολλά εκατομμύρια ευρώ τον χρόνο, ωστόσο έκπληξη προκάλεσε η αγγελία που δημοσίευσαν πρόσφατα, στην οποία αναζητούν έναν φοιτητή για πρακτική άσκηση μερικής απασχόλησης, χωρίς όμως να δώσουν μισθό !\nΠολλές εταιρείες προσφέρουν την επιλογή σε φοιτητές να κάνουν άνευ αποδοχών πρακτική άσκηση, η οποία υπολογίζεται στη συνέχεια για την απόκτηση του πτυχίου τους. Εξαίρεση δεν αποτελεί η Jenner Communications, η εταιρεία που εκπροσωπεί τη διάσημη οικογένεια.\nΚαθήκοντα του υποψηφίου θα είναι να κάνει θελήματα, να βοηθάει στην οργάνωση και στις δωρεές.\nΟι απαιτήσεις της πρακτικής αυτής εργασίας, όμως, γίνονται ακόμα πιο ενδιαφέρουσες: ο υποψήφιος θα πρέπει επίσης να βοηθάει με το δωμάτιο παιχνιδιών των παιδιών, να κάνει ψώνια και να βγάζει βόλτα τον σκύλο!\nΦυσικά, ο ενδιαφερόμενος θα πληρωθεί μόνο με την χαρά και την τιμή να γνωρίσει τις διάσημες αυτές προσωπικότητες από κοντά και να εργάζεται στο Λος Άντζελες.\nΠάντως, άτομα που έχουν εργαστεί στην εν λόγω εταιρεία δεν έχουν μιλούν με τα καλύτερα λόγια για την εμπειρία τους. Όπως λένε, οι συνεργάτες των Kardashians είναι δυσάρεστοι και δεν απαντάνε ερωτήσεις ούτε τους ενδιαφέρει να βοηθήσουν τους φοιτητές.\n«Φρικτή» χαρακτηρίζει την εμπειρία του άτομο που είχε προηγουμένως εργαστεί στην Jenner Communications.\nΚατηγορούν επίσης την εταιρεία για έλλειψη οργάνωσης και προφανώς και για το γεγονός ότι δεν πληρώνονται για τον κόπο τους.


Περί του Αρχιεπισκόπου Αμερικής Ελπιδοφόρου - ΒΗΜΑ ΟΡΘΟΔΟΞΙΑΣ\nΑμερικής Ελπιδοφόρος: Η γραπτή δημόσια δήλωση του Αρχιεπισκόπου Αμερικής κ. Ελπιδοφόρου, με την οποία εξέφρασε τη λύπη του γιατί πλήγωσε το ποίμνιό του με τη συμμετοχή του στη φιέστα που έστησε ο Τούρκος Πρόεδρος στη Νέα Υόρκη στις 20 Σεπτεμβρίου, εκτόνωσε προσωρινά την κατάσταση.\nΣτην κατάληξη της δήλωσής του ο κ. Ελπιδοφόρος αναφέρει:\n«Λυπάμαι ειλικρινά για την οδύνη, που άθελά μου προκάλεσα σε Κυπρίους και Ελληνοαμερικανούς αδελφούς μου, ιδιαίτερα στο αγαπημένο μου ποίμνιο. Προσεύχομαι να βρεθεί μια δίκαιη και βιώσιμη λύση στη μαρτυρική Κύπρο, όπως την προσδοκά ο Κυπριακός λαός, με βάση το διεθνές δίκαιο και την προστασία των ανθρωπίνων δικαιωμάτων, σύμφωνα με τις αποφάσεις του ΟΗΕ και εργάζομαι για αυτό το σκοπό».\nΗ δήλωση του ακυρώνει όλα όσα γράφτηκαν υπέρ της παρουσίας του στην φιέστα Ερντογάν. Το καταπληκτικό είναι ότι και το περασμένο Σαββατοκύριακο και μετά τη δήλωση του κ. Ελπιδοφόρου αρθρογράφοι όχι μόνο παντελώς άσχετοι με την Ορθοδοξία αλλά και πολέμιοι της και με άγνοια του καθεστώτος που διέπει, με βάση τις διεθνείς συνθήκες, το πράγματι πολύπαθο Φανάρι συνέχισαν να υποστηρίζουν ότι καλώς έπραξε που συμμετέσχε στην φιέστα Ερντογάν. Είναι αφελές να νομίζεται ότι υποτασσόμενο τον κατευνάζει…\nΟ κ. Ελπιδοφόρος είχε κάθε λόγο να απόσχει από την εθνικιστική και προπαγανδιστική εκδήλωση του Τούρκου Προέδρου. Αυτό με βάση την πάγια πρακτική του Φαναρίου, ότι δεν αναμιγνύεται στην πολιτική και επομένως απέχει από κάθε εκδήλωση που δεν κατατείνει στην ειρήνη και στην καταλλαγή μεταξύ κρατών και θρησκειών.\nΤον ύψους 171 μέτρων και 35 ορόφων ουρανοξύστη εγκαινίασε ο Τούρκος Πρόεδρος με τη συμμετοχή στο κόψιμο της κορδέλας, μεταξύ άλλων, του ηγέτη των τουρκοκυπρίων και του Αρχιεπισκόπου Ελπιδοφόρου και δείχνει, όπως είπε στην ομιλία του ο κ. Ερντογάν, την ισχύ της Τουρκίας, καθώς και τις επιτυχίες της στα 100 χρόνια που πέρασαν από την ίδρυση της κεμαλικής δημοκρατίας…\nΟ εν λόγω ουρανοξύστης στεγάζει τη μόνιμη αντιπροσωπεία της Τουρκίας στον ΟΗΕ, το Γενικό της προξενείο στη Νέα Υόρκη και αποτελεί το κέντρο των πολιτικών και διπλωματικών δραστηριοτήτων της στις ΗΠΑ. Για την κατασκευή του δαπανήθηκαν 291 εκατομμύρια δολάρια, και είναι ψηλότερο από το απέναντί του ευρισκόμενο κτίριο της\nμόνιμης αντιπροσωπείας των ΗΠΑ και πλησίον του κτιρίου του ΟΗΕ. Ο ουρανοξύστης προβάλλει τον τουρκοϊσλαμικό μεγαλοϊδεατισμό του Ερντογάν με τον σεληνιακό μηνίσκο και το αστέρι, καθώς και την τουλίπα, σύμβολο της κατακτητικής ιστορίας της Τουρκίας από τους Σελτζούκους και εντεύθεν…\nΗ κυβέρνηση θα έπρεπε να είχε εγκαίρως συζητήσει με τον κ. Ελπιδοφόρο τα της συμμετοχής του στην φιέστα ισχύος του κ. Ερντογάν και στην, δια της παρουσίας σε αυτήν του εκλεκτού του Ερσίν Τατάρ, προπαγάνδα υπέρ του επιβληθέντος καθεστώτος στα κατεχόμενα εδάφη της Κυπριακής Δημοκρατίας. Θα απεφεύγετο έτσι η δημόσια έκφραση της δυσαρέσκειάς της προς τον Αρχιεπίσκοπο Αμερικής και όλος ο θόρυβος που επακολούθησε.-


"ΤΟ ΚΥΠΡΙΑΚΟ ΛΥΘΗΚΕ ΤΟ 1974 ΜΕ ΤΗΝ ΤΟΥΡΚΙΚΗ ΕΙΣΒΟΛΗ" !!! – hellenicforce – Απόδημοι – Αυστραλία\n"ΤΟ ΚΥΠΡΙΑΚΟ ΛΥΘΗΚΕ ΤΟ 1974 ΜΕ ΤΗΝ ΤΟΥΡΚΙΚΗ ΕΙΣΒΟΛΗ" !!!\nΤΟ ΤΕΛΟΣ ΨΕΥΔΑΙΣΘΗΣΕΩΝ ΚΑΙ ΑΥΤΑΠΑΤΗΣ – Γράφει ο Νίκος Χειλαδάκης\nCassandra 9 Ιουλίου 2017 CRANS MONTANA,HURRIYET,ΓΕΩΤΡΗΣΕΙΣ,ΕΝΕΡΓΕΙΑΚΑ ΚΟΙΤΑΣΜΑΤΑ,ΙΛΜΠΕΡ ΟΡΤΑΪΛΙ,ΚΡΑΝ ΜΟΝΤΑΝΑ,ΚΡΑΝΣ ΜΟΝΤΑΝΑ,ΚΥΠΡΙΑΚΗ ΑΟΖ,ΚΥΠΡΙΑΚΟ,ΚΥΠΡΙΑΚΟ ΩΡΑ ΜΗΔΕΝ,ΚΥΠΡΟΣ,ΛΥΣΗ ΤΟΥ ΚΥΠΡΙΑΚΟΥ,ΝΙΚΟΣ ΧΕΙΛΑΔΑΚΗΣ,ΤΟΥΡΚΙΑ,ΤΟΥΡΚΙΚΕΣ ΠΡΟΚΛΗΣΕΙΣ,ΤΟΥΡΚΙΚΗ ΕΙΣΒΟΛΗ 1974,ΤΟΥΡΚΙΚΗ ΕΙΣΒΟΛΗ ΣΤΗΝ ΚΥΠΡΟ,ΤΟΥΡΚΟΣ ΙΣΤΟΡΙΚΟΣ\nΠροηγούμενες Προηγούμενο άρθρο: ΑΠΟΚΑΛΥΨΗ ΜΕΓΑΤΟΝΩΝ…. «ΕΠΕΣΑ σε «τοίχο»! ΚΑΠΟΙΟΙ το σταματούν. Τι άλλο ΘΕΛΕΤΕ να σας πω;» Πιο ψηλά ΑΚΟΜΑ και από τους Αμερικάνους…\nΕπόμενες Επόμενο άρθρο: ΑΠΟ ΤΗΝ ΑΓΙΑ ΣΟΦΙΑ ΣΤΟ ΑΙΜΑΤΟΒΑΜΜΕΝΟ ΠΡΑΞΙΚΟΠΗΜΑ….


1849: Αργύρης Εφταλιώτης, φιλολογικό ψευδώνυμο του Κλεάνθη Μιχαηλίδη, επιχειρηματίας, ποιητής και συγγραφέας από το Μόλυβο της Λέσβου. (Μανόλης ο Ντελμπεντέρης, Μαζώχτρα) (Θαν. 3/8/1923)\n1899: Κωνσταντίνος Τσάτσος, φιλόσοφος και πρώτος πρόεδρος της Ελληνικής Δημοκρατίας στη μεταπολίτευση. (Θαν. 8/10/1987)\n1923: Κωνσταντίνος Θεοτόκης, κερκυραίος λογοτέχνης και μεταφραστής. (Η τιμή και το χρήμα, Ο κατάδικος) (Γεν. 13/3/1872)\n1925: Ερίκ Σατί, γάλλος συνθέτης. (Γυμνοπαιδιές) (Γεν. 17/5/1866)\n1974: Χουάν Περόν, δικτάτορας της Αργεντινής. (Γεν. 8/10/1895


Η πόλη αλλάζει!\nΑρχικήΦεστιβάλΗ πόλη αλλάζει!\nΤο 3ο Διεθνές Street Art Festival Patras|ArtWalk 3 έρχεται και αλλάζει την πόλη!\nΟι καλλιτέχνες που επιλέχθηκαν να δημιουργήσουν φέτος τοιχογραφίες – murals στην πόλη της Πάτρα είναι οι NEVERCREW, CHRIS RIGGS, CHRISTINA ANGELINA, FELIX RODEWALDT, ΦΙΚΟΣ, WD, APSEΤ, ΤΑXIS, POLITICAL STENCIL, HAMBAS, ΔΗΜΗΤΡΗΣ ΚΟΚΟΡΗΣ ΚΑΙ BILOS.\nΤο ArtWalk 3 τελεί υπό την συνδιοργάνωση: της Περιφέρειας Δυτικής Ελλάδας,\nτην υποστήριξη: του ΟΛΠΑ ΑΕ, της Πρεσβείας των Η.Π.Α. στην Αθήνα, του PRO HELVETIA, του Goethe Zentrum Patras και της Κινηματογραφικής Λέσχης Πάτρας, και την θερμή βοήθεια των ελληνικών εταιριών και μεγάλων χορηγών μας: την εταιρία ανυψωτικών μηχανημάτων Χρυσανθόπουλος Α.Ε., την βιομηχανία χρωμάτων VECHRO και την Katools.\nΤετάρτη, 16 Ιαν. 2019 - 15:20:58\nΑρχικήΦεστιβάλΗ πόλη αλλάζει! Top of Page\n17ο Φεστιβάλ Θρησκευτικής Μουσικής Πάτμου 5 δευτερόλεπτα πριν\n«Ο Χορός του θανάτου» 11 δευτερόλεπτα πριν\nEyelands - 8ος Διεθνής διαγωνισμός διηγήματος – 2018 16 δευτερόλεπτα πριν


"Στοχευμένη η επίθεση - Ο φονιάς του Παύλου πήρε εντολή να πάει στο σημείο" • Η Άποψη\nΑπό Μ.Μ.\t 11:38 - 28/06/2017\nΣτη δολοφονία του γιου της Παύλου τον Σεπτέμβριο του 2013 στην Αμφιάλη από τον Γιώργο Ρουπακιά αναφέρθηκε η μητέρα του Μάγδα Φύσσα σε συνέντευξή της στο ραδιόφωνο 24/7.\n“Η επίθεση στον Παύλο Φύσσα ήταν στοχευμένη”, ανέφερε στην εκπομπή “Η Φυλή των Φίλων”, η Μάγδα Φύσσα και σημείωσε ότι ο δολοφόνος του δεν ήταν στο μαγαζί με τους 30-40 που χτύπησαν τον γιο της και άλλα δύο παιδιά.Είπε πως οι αστυνομικοί που βρέθηκαν στο σημείο προσπάθησαν να αποφύγουν να πουν τι είδαν.”Πήρε εντολή να πάει” τόνισε χαρακτηριστικά.\nΥποστήριξε ότι, “τα 4 λεπτά που κρατήθηκε ο Παύλος, ήταν ουσιαστικά γιατί μπόρεσε να δείξει τον δολοφόνο του. Έμεινε σε δρόμο μεγάλο και φωτεινό, εάν γινόταν σε κάποιο σκοτεινό δρομάκι, σήμερα θα μιλούσαν για ξεκαθάρισμα λογαριασμών και δεν θα μαθαίναμε τι πραγματικά συνέβη”.\n“Αστυνομία και Χρυσή Αυγή ήταν ένα στη συγκεκριμένη υπόθεση”\nΣτη συνέχεια η μητέρα του δολοφονημένου μουσικού τόνισε πως η Χρυσή Αυγή είναι εγκληματική, ναζιστική, φασιστική οργάνωση και πρόσθεσε ότι “Αστυνομία και Χρυσή Αυγή ήταν ένα στη συγκεκριμένη υπόθεση”, επισημαίνοντας ότι “στη δίκη, οι αστυνομικοί που βρέθηκαν στο σημείο, κατέθεσαν στο δικαστήριο ότι ήταν πολλοί και δεν μπόρεσαν να κάνουν κάτι ή ότι λιποθύμησαν και άλλες δικαιολογίες για να αποφύγουν να πουν αυτό που είδαν”\n“Πρέπει εμείς να τους πούμε να έρθουν να καταθέσουν; Δεν υπάρχει άλλος που να σκέφτεται πως δεν πρέπει να έρθει άλλη μάνα σε αυτή τη θέση;” αναρωτήθηκε η κ. Φύσσα.\n“Μάρτυρες βρέθηκαν ξυλοκοπημένοι σε νοσοκομείο”\nΣυνεχίζοντας τη συνέντευξή της στο ραδιόφωνο 24/7 αναφέρθηκε στις συνθήκες που γίνεται η δίκη, λέγοντας ότι “οι χρυσαυγίτες δεν επιτρέπουν την ομαλή διεξαγωγή της”. Σημείωσε ακόμα ότι “μάρτυρες βρέθηκαν ξυλοκοπημένοι σε νοσοκομείο, γιατί κατέθεσαν σε βάρος τους, ενώ και η οικογένεια δέχεται προσβολές και απειλές”.\nΤόνισε ότι τα ΜΜΕ ασχολούνται με την ουσία της δίκης και πρόσθεσε με νόημα, “Δεν βιντεοσκοπείται η δίκη. Έχουμε βίντεο από τη χούντα και άλλες μεγάλες δίκες και μπορούμε να έχουμε βίντεο για αυτή τη δίκη”, είπε χαρακτηριστικά.\nΕρωτηθείσα αν στη μάχη αυτή η Δημοκρατία θα νικήσει, η κ. Φύσσα απάντησε “βεβαίως θα νικήσουμε”.\nΓΙΩΡΓΟΣ ΡΟΥΠΑΚΙΑΣΔολοφονίεςΠαύλος ΦύσσαςΧρυσή Αυγή\nΞέφυγε ο Πάγκαλος που χαρακτήρισε αληταριό την κυβέρνηση κι επιτέθηκε και στην Γεννηματά


samuka gallery art: Μαΐου 2008\n1η αίσθηση - επαφή\nη πρώτη αίσθηση που λειτουργεί κατά την επικοινωνία ενός άντρα και μιας γυναίκας είναι η όραση.\nη πρώτη επαφή γίνεται με αυτή και αποτελεί το κύριο κριτήριο για την επιλογή του συντρόφου στη ζωή!\nΑναρτήθηκε από samuka στις 2:03 μ.μ. Δεν υπάρχουν σχόλια:\nπεταλούδα του χρόνου\nο χρόνος κυλάει, ξετυλίγεται με σπειροειδή μορφή και διαχέεται στο χώρο. Περνάει στη διάσταση του χώρου σχηματίζοντας δοχεία klein ενός επιπέδου διαμορφώνοντας στο συμβολισμό το άπειρο.\nΑναρτήθηκε από samuka στις 1:44 μ.μ. 5 σχόλια:\nκαι κάτι για την παιδική ηλικία.\nτοιχογραφία σε παιδικό δωμάτιο διαστάσεων 1.80Χ2.10\nΑναρτήθηκε από samuka στις 1:39 μ.μ. 1 σχόλιο:\nΤΡΑΠΕΖΑ ΤΗΣ ΕΛΛΑΔΟΣ " bank of Greece"\nο σουρεαλισμός δένει την ιστορία με την οικονομία. ιδιαίτερα στην περίπτωση μιας προσπάθειας απόδοσης του ρόλου που έπαιξε στο πέρασμα του χρόνου η Τράπεζα της Ελλάδος στην Εθνική μας οικονομία και στην κατάσταση που βρίσκεται αυτή τη στιγμή η Χώρα μας λόγω των εθνικών οικονομικών χειρισμών, μόνο αν το δει κανείς από μια σουρεαλιστική σκοπιά μπορεί να το δικαιολογήσει!\nΑναρτήθηκε από samuka στις 1:19 μ.μ. Δεν υπάρχουν σχόλια:\nστη ζωγραφική η αφαίρεση έχει το ρόλο της δείχνοντας την ένταση και τα συναισθήματα του δημιουργού, αλλά ο στόχος της είναι να εμπνεύσει και να δώσει ερεθίσματα σ΄ αυτόν που βλέπει το έργο και το επεξεργάζεται.\nτο συγκεκριμένο έργο βρίσκεται σε ιδιωτική συλλογή στην Ολλανδία και ¨παίζει¨με συμπληρωματικά και αντιθετικά χρώματα εγείροντας τη διάθεση του περιβάλλοντος στο οποίο εκτίθεται.\nΑναρτήθηκε από samuka στις 12:56 μ.μ. Δεν υπάρχουν σχόλια:


Η πρώτη μεγάλη δοκιμασία του κ. Μητσοτάκη - Ειδήσεις - νέα - Το Βήμα Online\nΟ πρωθυπουργός Κυριάκος Μητσοτάκης θα συμμετάσχει την προσεχή Πέμπτη σε μια από τις κρισιμότερες συνόδους κορυφής των τελευταίων ετών.\nΚαι αυτό γιατί το Ευρωπαϊκό Συμβούλιο θα κληθεί να αντιμετωπίσει την προοπτική του Brexit και μαζί να τοποθετηθεί απέναντι στην εξελισσόμενη τουρκική επιθετικότητα τόσο στο μέτωπο της Συρίας με προεκτάσεις στο μεταναστευτικό και σε τόσα άλλα, όσο και σε εκείνο των ερευνών για τους υδρογονάνθρακες στη νοτιοανατολική Μεσόγειο, όπου παραβιάζονται τα κυριαρχικά δικαιώματα της Κύπρου και επαπειλούνται ανάλογες αμφισβητήσεις στο Αιγαίο.\nΕίναι τέτοια δε η συγκυρία που συνιστά σχεδόν δοκιμασία για το νεοεκλεγέντα πρωθυπουργό.\nΘα είναι η πρώτη φορά που με την ιδιότητα του πρωθυπουργού ο κ. Μητσοτάκης θα κληθεί να χειριστεί ένα μείζον ,σχεδόν υπαρξιακής φύσεως, ευρωπαϊκό θέμα και ταυτόχρονα να τοποθετηθεί και να διεκδικήσει ευρωπαϊκές αποφάσεις για κρίσιμες εθνικές υποθέσεις, για μεγάλα προβλήματα που άπτονται της διατηρούμενης επί δεκαετίες έντασης με την γειτονική Τουρκία.\nΥπό αυτή την έννοια η πρώτη αυτή συμμετοχή στη σύνοδο κορυφής αποκτά ξεχωριστά χαρακτηριστικά.\nΕκ των συνθηκών και των συγκυριών λοιπόν ο κ. Μητσοτάκης δεν επιτρέπεται να προσέλθει στην πρώτη αυτή σύνοδο ως παρατηρητής.\nΟφείλει αντιθέτως παρουσία ουσιαστική , ανάλογη των περιστάσεων και του ρόλου που πηγάζει από τη θέση του ηγέτη μιας χώρας, η οποία τυχαίνει να κινείται στη ζώνη της φωτιάς που δοκιμάζει τις αντοχές των πάντων.\nΜε άλλα λόγια ο κ. Μητσοτάκης επιβάλλεται να προσέλθει στη σύνοδο απολύτως προετοιμασμένος με θέσεις , προτάσεις και διεκδικήσεις , που θα δηλώνουν πίστη στην ευρωπαϊκή υπόθεση αλλά και αυτονομία, εκπηγάζουσα από την ξεχωριστή θέση που κατέχει στην περιοχή και τις απειλές που αντιμετωπίζει από τον διεθνή ταραχοποιό που στέκεται απέναντι σκληρός, αδυσώπητος και έτοιμος για όλα κόντρα σε κάθε έννοια διεθνούς δικαίου και υποχρεώσεων.\nΚαι να δηλώσει βεβαίως στους ευρωπαίους ηγέτες ότι η Ελλάδα δεν γίνεται να υφίσταται μόνη και έρημη, χωρίς τη δέουσα υποστήριξη και αλληλεγγύη, τις συνέπειες αλλοπρόσαλλων πράξεων και επιλογών των αυθαίρετων και αναθεωρητών γειτόνων μας.\nΗ εισβολή των στρατευμάτων του Ταγίπ Ερντογάν στη Συρία, αλλά και οι παράνομες διεκδικήσεις του στο Αιγαίο και στην Κύπρο, αποσταθεροποιούν την περιοχή και δημιουργούν περιβάλλον γενικευμένης αστάθειας, διαμορφώνοντας τις συνθήκες για μια νέα προσφυγική κρίση.\nΟι ευρωπαίοι σύμμαχοι και εταίροι δεν επιτρέπεται να κρύβονται πίσω από τη χειμαζόμενη Ελλάδα και να την αντιμετωπίζουν ως άλλο φυσικό ανάχωμα της όποιας κρίσης στην ευρύτερη ζώνη της Μέσης Ανατολής. Και αυτό ο κ. Μητσοτάκης οφείλει να το καταστήσει σαφές με τον καθαρότερο δυνατό τρόπο.\nΜόνο έτσι θα λάβει αυτό που διεκδικεί, να αναγνωρισθεί ως ηγέτης μιας χώρας που μοχθεί, παλεύει ,δίνει μάχες και αγώνες και δεν συμβιβάζεται με τη θέση και τη μοίρα της , όπως πολλοί νομίζουν.\nΑυτή είναι η υποχρέωση και η ευκαιρία του κ. Μητσοτάκη. Και αυτή η στιγμή να ξεπεράσει τις συνήθεις προγνώσεις , που θέλουν τους Ελληνες ηγέτες μικρούς, ανήμπορους και πειθήνιους στα κελεύσματα των ισχυρών.


Posted on 7 Απριλίου 2017 από RITORNO 2015 in ΠΟΔΟΣΦΑΙΡΟ // 0 Comments\nΑναλυτική συνέντευξη του ανθρώπου-σύμβολο της Ίντερ στον ΜΑΝΟ ΣΤΑΡΑΜΟΠΟΥΛΟ\nΟ Χαβιέ Ζανέτι αποτελεί μία «σημαία» για την Ίντερ. Τίμησε την φανέλλα της για 19 χρόνια (1995- 2014) αγωνιζόμενος σε 615 παιχνίδια, όπου σημείωσε και 12 τέρματα. Στη συνέχεια η διοίκηση τον κράτησε κοντά της, στην θέση του αντιπροέδρου για την μεγάλη του προσφορά. Κι αυτός «πιστός στρατιώτης» το αποδέχθηκε με μεγάλη χαρά. Άλλωστε δεν πρέπει να διαφεύγει της προσοχής μας ότι ήταν και ο μόνος μη Ιταλός που φόρεσε το περιβραχιόνιό της στα χρόνια της ένδοξης καριέρας του. Αμυντικός μέσος ή και ακραίος οπισθοφύλακας όταν το απαιτούσαν οι συνθήκες γεμάτος δύναμη, οξυδέρκεια και ισχυρή θέληση για να βγαίνει πάντα νικητής!\nΟ Μάνος Σταραμόπουλος συνάντησε τον φίλο αντιπρόεδρο των «νερατζούρι» Χαβιέ Ζανέτι στο ξενοδοχείο Χίλτον που είχε έρθει για τη Γενική Συνέλευση της Ευρωπαικής ομοσπονδίας Συλλόγων. Με μεγάλη χαρά δέχθηκε να μας μιλήσει για τη Σουνίγκ που έχει μεγάλα σχέδια για την Ιντερ. Τον Κώστα Μανωλά. Την Μπάγερν που θεωρεί ως πιθανότερη να κατακτήσει το Τσάμπιονς Λιγκ και αρκετά άλλα ενδιαφέροντα θέματα.\n«Η Σουνίνγκ έχει μεγάλα σχέδια για την Ίντερ. Οι άνθρωποι της από την πρώτη κιόλας στιγμή έδειξαν πως ήρθαν στην ομάδα του Μιλάνου για να την βοηθήσουν όχι απλά να ξαναγίνει μία ισχυρή ομάδα, αλλά να πρωταγωνιστήσει στο καμπιονάτο και μετά στο Τσάμπιονς Λιγκ. Εκεί είναι ο μεγάλος στόχος της διοίκησης πλέον. Πρώτα να καταφέρουμε να βγούμε στη κορυφαία διασυλλογική διοργάνωση και μετά να διεκδικήσουμε το τρόπαιο. Ξέρουμε πως δεν θα είναι εύκολο αλλά η διοίκηση είναι αποφασισμένη να κάνει ότι καλύτερο περνάει από το χέρι της».\n– Για φέτος ποιος είναι στο στόχος σας, καθώς δύσκολα θα προλάβετε να καταλάβετε μία από τις 4 πρώτες θέσεις (είναι στην 6η θέση τώρα)\n«Κατ’ αρχή θα συνεχίσουμε την προσπάθειά μας μήπως και μπορέσουμε να μπούμε στην 4άδα. Αν δεν το πετύχουμε, τότε καλό θα είναι να εμφανισθούμε την προσεχή σαιζόν στο Γιουρόπα Λίγκ, που κι αυτό έχει την δική του αξία. Και βεβαίως δεν πρέπει να διαφεύγει της προσοχής μας ότι πλέον ο νικητής του κυπέλλου πάει στο Τσάμπιονς Λιγκ…»\n– Ο προπονητής σας ο Στέφανο Πιόλι θα παραμείνει και τη νέα αγωνιστική σαιζόν στο τιμόνι της Ίντερ; Το ρωτώ γιατί ακούγεται έντονα και αυτό του Ντιέγκο Σιμεόνε…\n« Κοιτάξτε. Ο Πιόλι χαίρει μεγάλης εκτίμησης στον σύλλογό μας. Είναι μία σημαντική προσωπικότητα και κάνει σπουδαία δουλειά. Δεν πρέπει να ξεχνάμε ότι δεν είχε την ευθύνη της ομάδας από την αρχή της σαιζόν αλλά αρκετά μετά. Οπότε δεν έκανε αυτός τις μεταγραφές και δεν μπορεί κανείς να του καταλογίσει τίποτε. Αντιθέτως έχει φέρει ηρεμία στον σύλλογο και έκτοτε η Ίντερ πάει πάρα πολύ καλά. Δεν νομίζω ότι μπορεί να υπάρξει κάποια διαφοροποίηση προς το πρόσωπό του…»\nΟ Μανωλάς και ο Μπερναρντέσκι\n– Διαβάζουμε τακτικά και μαθαίνουμε ότι ένας από τους μεταγραφικούς στόχους του καλοκαιριού θα είναι και ο Κώστας Μανωλάς της Ρόμα και ο Μπερναρντέσκι της Φιορεντίνα…\n« Ο Μανωλάς όντως είναι ένας πολύ καλός κεντρικός αμυντικός. Δεν μπορώ όμως να ξέρω τι αποφάσεις θα πάρει ο προπονητής και η διοίκηση. Σπουδαίο ταλέντο και ανεβαίνει γρήγορα είναι και ο Φεντερίκο Μπερναρντέσκι που ενδιαφέρει αρκετές ομάδες. Το σίγουρο είναι πως η διοίκηση είναι έτοιμη το καλοκαίρι να δαπανήσει πάρα πολλά χρήματα ώστε να αποκτήσει σπουδαίους ποδοσφαιριστές, αφού αυτοί άλλωστε βοηθούν σημαντικά ώστε να γίνει και μία ομάδα μεγάλη …»\nΟ νεαρός τερματοφύλακας της Μίλαν, Ντοναρούμα, είναι σίγουρα ο «διάδοχος»του Μπουφόν στην εθνική Ιταλίας;\n« Πράγματι. Ένα σπουδαίο ταλέντο, μόλις 18 ετών, που βαδίζει στα χνάρια του Μπουφόν και σίγουρα θα αποτελέσει τον επόμενο μεγάλο τερματοφύλακα της εθνικής Ιταλίας…»\n– Στην Ιταλία θα έχουμε ξανά πρωταθλήτρια Γιουβέντους;\n« Ναι δείχνει πιο δυνατή και πιο έτοιμη. Δεν φαίνεται κανείς αυτή τη στιγμή ικανός να μπορεί να της πάρει τα πρωτεία. Η Σουνίνγκ όμως έχει πολύ μεγάλα σχέδια και σύντομα τα πράγματα θα αρχίσουν να αλλάζουν για μας…»\nΜπροστά μας έχουμε τα παιχνίδια της προημιτελικής φάσης του Τσάμπιονς Λιγκ. Τι προβλέπετε για αυτό της Μπάγερν με την Ρεάλ Μαδρίτης;\n« Η Μπάγερν Μονάχου αυτή τη στιγμή παρουσιάζεται ίσως η πληρέστερη ομάδα της Ευρώπης. Διαθέτει ένα θαυμάσιο σύνολο και ξέρει να αποσπά τα αποτελέσματα που θέλει. Βεβαίως και η Ρεάλ Μαδρίτης είναι ομάδα με μεγάλη εμπειρία. Όμως πιστεύω ότι η γερμανική ομάδα θα περάσει εύκολα ή δύσκολα και μάλλον θα την δούμε και στον τελικό…»\nΤο άλλο μεγάλο παιχνίδι ανάμεσα σε Γιουβέντους και Μπαρσελόνα;\n« Σίγουρα τα πράγματα για τους καταλανούς δεν θα είναι το ίδιο εύκολα όσο ήταν στο δεύτερο παιχνίδι τους απέναντι στους παριζιάνους. Οι ποδοσφαιριστές του Αλέγκρι ξέρουν πώς να μάχονται και το έχουν αποδείξει αρκετές φορές. Θα γίνει σίγουρα μάχη και στα δύο παιχνίδια…»\nΈχουμε και τα άλλα δύο ματς, μεταξύ της Ατλέτικο και της έκπληξης, Λέστερ και της Μπορούσια Ντόρτμουντ με την Μονακό..\n« Νομίζω ότι η Ατλέτικο Μαδρίτης έχει τον πρώτο λόγο για πρόκριση. Όσο κι αν η Λέστερ έκανε την έκπληξη αποκλείοντας την Σεβίλλη, αυτή τη στιγμή οι πιθανότητές της απέναντι στην Ισπανική ομάδα είναι λίγες. Αντιθέτως στο άλλο παιχνίδι τα πράγματα είναι αμφίρροπα. Η Μονακό έχει παρουσιάσει ένα πολύ καλό συγκρότημα και θα δυσκολέψει αρκετά τους γερμανούς. Θα είναι ενδιαφέροντα και τα δύο αυτά ματς…»


ΦΩΚΙΔΑ TV.GR: ΚΙΝΗΜΑΤΟΓΡΑΦΙΚΗ ΛΕΣΧΗ ΙΤΕΑΣ: "ΤΑΞΙΔΙ ΣΤΗΝ ΑΛΑΜΠΑΜΑ" ...\nΚΙΝΗΜΑΤΟΓΡΑΦΙΚΗ ΛΕΣΧΗ ΙΤΕΑΣ: "ΤΑΞΙΔΙ ΣΤΗΝ ΑΛΑΜΠΑΜΑ" ...\nκαι Σάββατο 26/3\nστις 8μμ η ταινία\n"ΤΑΞΙΔΙ ΣΤΗΝ ΑΛΑΜΠΑΜΑ"\nΠρωταγωνιστές οι δύο θρύλοι του αμερικάνικου σινεμά: ΡΟΜΠΕΡΤ ΡΕΝΤΦΟΡΝΤ και ΝΙΚ ΝΟΛΤΕ\nΈνα απολαυστικό δίδυμο. Εξαιρετικοί, αστείοι και συγκινητικοί σε δυο ρόλους που τους ταιριάζουν γάντι: ο ατσαλάκωτος, αθλητικός Ρέντφορντ και ο υπέρβαρος, έξω καρδιάΝόλτε. Μαζί τους σε μικρότερους ρόλους οι βραβευμένες με ΟΣΚΑΡ ΈμμαΤόμσον και Μαίρη Στίνμπεργκεν.\nΟ πρωτότυπος τίτλος της ταινίας και του αντίστοιχου βιβλίου είναι "A WalkinTheWoods".\nΟ Ρόμπερτ Ρέντφορντπριν από δέκα χρόνια είχε ανακοινώσει πως σχεδίαζε να βάλει μπροστά, ως παραγωγός και πρωταγωνιστής, την κινηματογραφική διασκευή του ταξιδιωτικού χρονικού του Μπιλ Μπράισον «A walkinthewoods: RediscoveringAmericaontheAppalachiantrail». Ήθελε μάλιστα τον ΠολΝιούμαν ως συμπρωταγωνιστή, εκείνος όμως σύντομα αποσύρθηκε από την υποκριτική και το 2008 πέθανε. Τελικά τα γυρίσματα ξεκίνησαν το 2014 με τον ΝικΝόλτε συμπρωταγωνιστή.\nΕκτός όμως από το ταλέντο του ο Ρέντφορντ είναι γνωστός για τις κοινωνικές ανησυχίες που έχει και για τις πρωτοβουλίες που παίρνει. Ίδρυσε το 1981 το Ινστιτούτο Sundanceκαι πραγματοποίησε το όραμά του: ένα Φεστιβάλ του ανεξάρτητου κινηματογράφου. Κατάφερε να πετύχει το στόχο του και το Φεστιβάλ Σάντανς είναι πια διεθνώς αναγνωρισμένο ως το πιο σημαντικό φεστιβάλ ανεξάρτητου κινηματογράφου.\nΑναρτήθηκε από Fokida TV στις 11:33 π.μ.


Εγκαίνια της έργων του Μ. Μπετεινάκη στο Μουσείο... - Flashnews.gr\nΕγκαίνια της έργων του Μ. Μπετεινάκη στο Μουσείο Χριστιανικής Τέχνης\nΟ ζωγράφος που κατάφερε να ξεπεράσει τα ανθρώπινα μέτρα! - Δημιούργησε έργο μεγάλο καθηλωμένος σε αναπηρικό καροτσάκι…\nΟι επισκέπτες είχαν την ευκαιρία να θαυμάσουν 33 έργα αγιογραφίας, κοσμικής ζωγραφικής, νωπογραφίας και ψηφιδωτού του ανθρώπου που έγινε συνώνυμο της πίστης στη ζωή αξιοποιώντας στο έπακρο τις περιορισμένες σωματικές του δυνάμεις. Καθηλωμένος τα τελευταία χρόνια σε αναπηρικό καροτσάκι ο καλλιτέχνης κατάφερε όχι μόνο να συνεχίσει το έργο του αλλά και να κατακτήσει μια σπουδαία θέση στο πάνθεον της κρητικής αγιογραφικής τέχνης. Και αυτό το πέτυχε εισηγούμενος νέα εικονογραφικά θέματα και μελετώντας σχεδόν ξεχασμένες τεχνικές όπως η νωπογραφία.\nΜε συγκινητικά λόγια οι ομιλητές περιέγραψαν την αστείρευτη προσήλωσή του στην τέχνη, την ευρηματικότητα και την επιμονή του να προσεγγίζει το τέλειο. Το κοινό που παρευρέθηκε πληροφορήθηκε από πρώτο χέρι για τις προσπάθειες που κατέβαλε, ακόμα και όταν οι κινησιακές ικανότητές του ήταν ελάχιστες, προκειμένου να ξεπεράσει τις δυνατότητές του.\nΆλλοτε προσηλωμένος για ώρες μπροστά στο καβαλέτο και άλλοτε σκαρφαλωμένος σε σκαλωσιές όπως συνέβη με την τοιχογράφηση της Τράπεζας της Ιεράς Μονής της Κυρίας Ακρωτηριανής (Τοπλού), κατάφερε να αφήσει το έργο του ως πολύτιμη παρακαταθήκη στις επόμενες γενιές.\nΓια τη ζωή και το έργο του Μανώλη Μπετεινάκη μίλησαν ο ηγούμενος της Μονής Τοπλού κ.κ. Φιλόθεος, ο πρόεδρος της διοικούσας επιτροπής του Μουσείου κ. Μανώλης Δρακάκης, ο Διευθυντής Β/βάθμιας Εκπαίδευσης Ηρακλείου και μέλος της Δ.Ε. του Μουσείου κ. Νίκος Γιγουρτάκης και η επιμελήτρια του Μουσείου κ. Έφη Ψιλάκη.\nΧαιρετισμούς απηύθυναν ο Εντεταλμένος Σύμβουλος Πολιτισμού της Περιφέρειας Κρήτης κ. Κώστας Φασουλάκης και η υπεύθυνη εργαστηρίου αγιογραφίας της Ορθόδοξης Ακαδημίας Κρήτης κ. Κωνσταντίνα Στεφανάκη και εκ μέρους της οικογένειας του δημιουργού, ο γιος του κ. Νίκος Μπετεινάκης. Την οργάνωση της έκθεσης είχε αναλάβει η εικαστικός κ. Χρύσα Βαθιανάκη.\nΠαρασκευή, 30 Μαρτίου 2018, 13:59


Χωράει ένας Μάικλ Φασμπέντερ δίπλα στον Αριστοτέλη Ωνάση; | FLIX\nΧωράει ένας Μάικλ Φασμπέντερ δίπλα στον Αριστοτέλη Ωνάση;\nΟ Φερνάντο Μεϊρέγιες ετοιμάζεται για τη «Νέμεση», τη σκοτεινή πλευρά του Ωνάση και… γαργαλάει τον Μάικλ Φασμπέντερ με αινιγματικά μηνύματα στο twitter.\n04 Απρ 2012 Λήδα Γαλανού\nΤώρα που ολοκλήρωσε το opus «360» (διαβάστε περισσότερα εδώ), ο Φερνάντο Μεϊρέγιες κάνει αλλαγή πλεύσης με… πανάκριβο γιοτ! Οπως ανακοινώθηκε το φθινόπωρο, ο Βραζιλιάνος σκηνοθέτης της «Πόλης του Θεού», του «Επίμονου Κηπουρού» και, παραδόξως, του «Blindness», ετοιμάζεται να καταπιαστεί με τον Αριστοτέλη Ωνάση σ’ ένα πρότζεκτ που έχει προκαλέσει ενθουσιασμό στο κοινό αλλά και… στον ίδιο!\nΗ ταινία θα μεταφέρει στη μεγάλη οθόνη το βιβλίο του Πίτερ Εβανς, «Nemesis: The True Story of Aristotle Onassis, Jackie O, and the Love Triangle That Brought Down the Kennedys», το οποίο διερευνά την ανταγωνιστική και τεταμένη σχέση του Ωνάση με τον Μπόμπι Κένεντι, τον άνθρωπο που επέβαλε μυστικό έλεγχο στις επιχειρήσεις του μεγιστάνα και του απαγόρευσε το εμπόριο σε αμερικανικό έδαφος (διαβάστε περισσότερα εδώ). Κατά το βιβλίο, οι εχθροπραξίες μεταξύ των δύο αντρών κορυφώθηκαν όταν ο Ωνάσης «μετονόμασε» την Τζάκλιν Κένεντι σε Τζάκι Ο. και οδήγησαν τον εφοπλιστή στη δολοφονία του Μπόμπι.\nΤο σενάριο της «Νέμεσης» γράφει ο Μπράουλιο Μαντοβάνι, που είχε υπογράφει και την «Πολη του Θεού» για τον σκηνοθέτη. Ο Φερνάντο Μεϊρέγιες μοιάζει ιδιαίτερα απορροφημένος από την προσεχή του ταινία, μάλιστα έχει πάρει το viral marketing στα χέρια του, τουιτάροντας αδιάκοπα μικρά νέα και γαργαλιστικές ειδήσεις στον προσωπικό του λογαριασμό. Στα μέσα Μαρτίου ανακοίνωσε στο timeline του ότι πηγαίνει στο Λονδίνο για να ξεκινήσει τη «Νέμεση». Μόλις χθες… ανέβασε τις μετοχές του παιχνιδιού, γράφοντας «Μαζεύω το καστ της ‘Νέμεσης’. Τι θα λέγατε για τον Μάικλ Φασμπέντερ ως Μπόμπι Κένεντι;».\nΟνειρο απατηλό, κόλπο δημοσιότητας ή πραγματικότητα; Ακολουθεί ο Φασμπέντερ τον Μεϊρέγιες στο twitter; Θ’ αναλάμβανε ο ωραίος Ιρλανδός να ενσαρκώσει τον αμφιλεγόμενο πολιτικό για χάρη του Βραζιλιάνου δημιουργού; Καυτά ερωτήματα που θ’ απαντηθούν οσονούπω, μια και η «Νέμεση» θ’ αρχίσει να γυρίζεται αυτό το φθινόπωρο, με σκοπό να είναι έτοιμη το 2013.\nΕν τω μεταξύ, βέβαια, ο Μάικλ Φασμπέντερ γυρίζει το «The Counselor» για τον Ρίντλεϊ Σκοτ κι ετοιμάζεται για την τρίτη του συνεργασία με τον Στιβ ΜακΚουιν, μετά το «Hunger» και το «Shame», που θα λέγεται «Twelve Years a Slave». Αλλά κάτι μας λέει ότι για τη «Νέμεση» του Ωνάση, θα βρει λίγο χρόνο…\nΠροηγούμενο In Short: «Luminaris» του Χουάν Πάμπλο Ζαραμέλα Επόμενο Γιατρέ, το δόντι μου! Πρώτη φωτογραφία από το «Django Unchained» του Κουέντιν Ταραντίνο\nO Μάικλ Φασμπέντερ είναι ο Μάκβεθ!


Μοσκοβισί: Μετά το καλοκαίρι η Ελλάδα ξαναγίνεται κανονική χώρα | Το Κουτί της Πανδώρας\nΜοσκοβισί: Μετά το καλοκαίρι η Ελλάδα ξαναγίνεται κανονική χώρα\nNewsRoom 08/02/2018 | 16:36\nΟ κ. Μοσκοβισί φάνηκε ιδιαίτερα αισιόδοξος για την πορεία της ελληνικής οικονομίας και επισήμανε ότι αποτελεί μήνυμα ότι μπορούμε να κινηθούμε προς μια επιτυχή ολοκλήρωση του προγράμματος το καλοκαίρι. Σημείωσε δε ότι μετά το καλοκαίρι η Ελλάδα ξαναγίνεται κανονική χώρα.\n«Έρχομαι εδώ, όντας αισιόδοξος και πεπεισμένος. Είμαι αισιόδοξος, γιατί βλέπω ότι η ελληνική οικονομία βρίσκεται σε φάση ανάκαμψης. Έχω δει στους αριθμούς, ανάπτυξη 1,6% και 1,5% για τα επόμενα έτη. Βλέπω ότι η ανεργία μειώνεται. Βλέπω ότι η επιστροφή στις αγορές έχει σχεδιαστεί, παρά τις αμφιβολίες, παρά τις αναταράξεις που υπάρχουν στις αγορές», είπε χαρακτηριστικά ο κ. Μοσκοβισί.\nΠαράλληλα, υπογράμμισε ότι η Ελλάδα πρέπει να ολοκληρώσει την τρίτη αξιολόγηση και να προετοιμαστεί για την τέταρτη, κάτι που αν γίνει σωστά, η Ελλάδα θα βγει από το πρόγραμμα. Τόνισε ότι στο Γιούρογκρουπ στις 22 Ιουνίου, μπορεί να υπάρξει μία τελική συμφωνία, με ορίζοντα την έξοδο της Ελλάδας από το πρόγραμμα. Επίσης ευχαρίστησε τον Έλληνα πρωθυπουργό για τις δεσμεύσεις που έχει αναλάβει.\nΕκτίμησε δε ότι τον Ιούνιο θα πρέπει να υπάρχει συνολική συμφωνία για το πρόγραμμα, τα μεσοπρόθεσμα μέτρα για το χρέος καθώς και την εποπτεία που θα ακολουθήσει τη λήξη του προγράμματος.\n«Για μένα είναι σαφές. Όταν είσαι στο πρόγραμμα, είσαι σε πρόγραμμα. Όταν είσαι εκτός προγράμματος, είσαι εκτός. Αυτό, φυσικά, δεν σημαίνει ότι δεν θα υπάρχουν δεσμεύσεις. Αλλά όταν μιλάμε για μια καθαρή έξοδο, μιλάμε για μια επιτυχή ολοκλήρωση», τόνισε.\nΕπανέλαβε ότι αντίστοιχα προγράμματα εποπτείας έχουν υπάρξει στο παρελθόν και για άλλες χώρες.\nΤσίπρας: Το προσεχές καλοκαίρι θα είναι ένα ιστορικό ορόσημο για την Ελλάδα\nΑπό την πλευρά του ο Αλέξης Τσίπρας δήλωσε πως «Το προσεχές καλοκαίρι θα είναι ένα ιστορικό ορόσημο για την Ελλάδα».\nΕιδικότερα, υποδεχόμενος τον κ. Μοσκοβισί, ο πρωθυπουργός είπε ότι «σήμερα είχαμε καλά νέα από τις αγορές, διότι οι συναλλαγές πηγαίνουν πάρα πολύ καλά. Υπάρχουν υψηλά ποσοστά στη ζήτηση από τους επενδυτές και τούτο καταδεικνύει ότι είμαστε σε πολύ καλή τροχιά». Εξέφρασε την πεποίθηση ότι «τώρα έχει έρθει η ώρα να προετοιμάσουμε τα βήματά μας προσεκτικά, διότι το προσεχές καλοκαίρι θα είναι ένα ιστορικό ορόσημο για την Ελλάδα».\n«Μετά από οκτώ έτη, νομίζω ότι τώρα έχει έρθει η ώρα να κάνουμε σχέδια και να οργανώσουμε την επόμενη ημέρα», υπογράμμισε, προσθέτοντας: «Τούτο, με πιο θετικό τρόπο, με πιο αισιόδοξο τρόπο για τον ελληνικό λαό, που έχει υποφέρει πολλά τα προηγούμενα έτη».


Βάλε τη φόρμα σου ΣΗΜΕΡΑ !!! | Garcinia Cambogia\nΒάλε τη φόρμα σου ΣΗΜΕΡΑ !!!\nadmin April 27, 2015 Comments Off on Βάλε τη φόρμα σου ΣΗΜΕΡΑ !!!\nΓυμναστική και υγεία …\nΗ γυμναστική είναι ό,τι καλύτερο μπορούμε να κάνουμε για το σώμα μας, για τον οργανισμό μας … για την υγεία μας γενικότερα ! Η γυμναστική ευνοεί την εξωτερική εμφάνιση, χαρίζει ομορφιά και νεανική όψη, αλλά ευνοεί και την καλή λειτουργία του οργανισμού.\n(!!!) : Έχει αποδειχθεί πως η σωματική άσκηση ευνοεί την καλή καρδιαγγειακή λειτουργία, ενισχύει τα οστά, μάχεται κατά της παχυσαρκίας και τονώνει την λειτουργία της μνήμης ! Επίσης βελτιώνει αισθητά την ποιότητα του ύπνου και χαρίζει καλή διάθεση. Καταπολεμά την κατάθλιψη και χαρίζει στο άτομο ευημερία και μακροζωία !\nΎπνος & άσκηση …\nΟ ύπνος σχετίζεται άμεσα τόσο με την σωματική άσκηση όσο και με την υγεία ! Γι’αυτό τον λόγο δεν πρέπει να παραλείπουμε να ασκούμαστε ώστε να έχουμε έναν ποιοτικό ύπνο που θα ωφελήσει την ομορφιά και την υγεία μας !\n(!!!) : Έχει αποδειχθεί πως τα άτομα που ασκούνται κοιμούνται ήρεμα κατά ένα ποσοστό της τάξης του 83 %, ενώ το αντίστοιχο ποσοστό για τα άτομα που δεν ασκούνται έιναι περίπου 55 %.\nΣίγουρα θα έχετε παρατηρήσει πόσο πιο ξεκούραστες, λαμπερές, όμορφες και νέες φαίνεστε μετά από έναν καλό και ήρεμο ύπνο … γι’αυτό γυμναστείτε και κοιμηθείτε !!!\nΓΥΜΝΑΣΤΙΚΗ : Οφέλη για την ομορφιά !!!\nΝο 1 : Ολική αποτοξίνωση\nΗ σωματική δραστηριότητα και κυρίως η αερόβια άσκηση αυξάνουν την θερμοκρασία του σώματος, το οποίο αρχίζει και ιδρώνει. Με τον ιδρώτα όμως απομακρύνονται και όλες οι βλαβερές τοξίνες από τον οργανισμό. Οι τοξίνες αυτές (εκτός όλων των άλλων κακών που προκαλούν) είναι υπεύθυνες και για την δημιουργία ακμής στην επιδερμίδα ! Φράζουν τους πόρους της και δημιουργούν σπυράκια. Δεν είναι τυχαίο που μετά τη σάουνα, όταν το σώμα έχει ιδρώσει πολύ και έχει αποβάλλει όλες τις τοξίνες, η επιδερμίδα είναι λαμπερή, φρέσκια και με νεανική ομορφιά !\nΝο 2 : Λιγότερες ρυτίδες !\nΚαι όμως ! Η γυμναστική μπορεί να βοηθήσει σημαντικά στην μείωση των σημαδιών του χρόνου ! Πώς ; Με την σωματική άσκηση έχει αποδειχθεί απιστημονικά πως ευνοείται η ρύθμιση των επιπέδων της ορμόνης κορτιζόλης στον οργανισμό μας ! Η κορτιζόλη σχετίζεται άμεσα με την παραγωγή κολλαγόνου από τον οργανισμό, το οποίο κολλαγόνο με τη σειρά του ευθύνεται για την ελαστικότητα της επιδερμίδας μας ! Ρυτίδες, ραγάδες, χαλάρωση … όλα σχετίζονται με το κολλαγόνο … δηλαδή με την ορμόνη κορτιζόλη … δηλαδή με την γυμναστική !!!\nΝο 3 : Μειώνει το στρες …\nΗ σωματική άσκηση είναι ένα από τα καλύτερα αγχολυτικά ! Το συνιστούν όλοι οι γιατροί … και πάντα λειτουργεί θετικά ! Είναι γεγονός πως το άγχος είναι ένας πολύ σημαντικός λόγος καταπόνησης του οργανισμού αλλά και της εμφάνισής μας. Το άγχος σχετίζεται με την παχυσαρκία, με την ακμή, με την τριχόπτωση, με την ψωρίαση, καθώς επίσης και με πολλά πολλά ακόμα δερματολογικά προβλήματα.\nΝο 4 : Οξυγόνωση ΤΩΡΑ !!!\nΜε την γυμναστική ανεβαίνουν κατακόρυφα οι καρδιακοί παλμοί και αυξάνεται η ροή του αίματος. Αυτό έχει ως αποτέλεσμα την μεγαλύτερη παροχή οξυγόνου στα κύτταρα … δηλαδή την θρέψη των κυττάρων και την ανανέωσή τους ! Περισσότερο οξυγόνο στα κύτταρα σημαίνει αντιγήρανση … σημαίνει ομορφιά … σημαίνει νιότη και φρεσκάδα !!!\nPOSTED IN » Garcinia Cambogia : Το κλειδί του αδυνατίσματος !, Γενικά Άρθρα


Πόσους σταυρούς βάζουμε στους υποψήφιους των Ευρωεκλογών και των Περιφερειακών εκλογών – EVROS NEWS\nΟι εκλογές ξεκίνησαν από τις 7 το πρωί που άνοιξαν οι κάλπες και ψηφίζουμε για Ευρωβουλευτές, για Περιφερειάρχες και Περιφερειακούς Συμβούλους, για δημάρχους και δημοτικούς συμβούλους και κοινοτάρχες και κοινοτικούς συμβούλους.\nΟι κάλπες για τις εκλογές 2019 που άνοιξαν στις 7 το πρωί, θα κλείσουν στις 19.00 το βράδυ. Υπενθυμίζεται επίσης ότι σε αυτές τις εκλογές ψηφίζουμε με σταυρό προτίμησης.\nΣτις Ευρωεκλογές οι ψηφοφόροι μπορούν να βάλουν από 1 έως 4 σταυρούς στους υποψηφίους του κόμματος που θα επιλέξουν.\nΣτις Περιφερειακές Εκλογές για το νομό Έβρου, επιλέγουμε την παράταξη που μας εκφράζει και βάζουμε επίσης από 1 έως 4 σταυρούς προτίμησης στους υποψήφιους περιφερειακούς συμβούλους του νομού Έβρου.\nΛίγο πριν τις σημερινές εκλογές, ο δήμος Αλεξανδρούπολης ξεσκέπασε τους…


Αναστάσης Στρατουδάκης-Χόνδρος, Stratoudakis, Προγραμμα ΑΓΩΓΗΣ σταδιοδρομιας\nΈκδοση Βιβλίου με τίτλο:\n«ΕΠΑΓΓΕΛΜΑΤΑ ΠΟΥ ΧΑΝΟΝΤΑΙ»\n* ΣΤΡΑΤΟΥΔΑΚΗΣ ΑΝΑΣΤΑΣΙΟΣ\n* ΑΝΔΡΙΚΟΠΟΥΛΟΣ ΚΩΝΣΤΑΝΤΙΝΟΣ\n* ΒΑΡΒΑΡΙΓΟΥ ΑΙΚΑΤΕΡΙΝΗ\n* ΠΑΠΑΓΙΑΝΝΟΠΟΥΛΟΥ ΜΑΙΡΗ\nΤο χωριό του βρίσκεται αμέσως μετά τα Καλάβρυτα στο δρόμο προς την Φτέρη, εκεί τον συναντήσαμε μια ηλιόλουστη μέρα. Με την πρώτη ματιά καταλάβαμε ότι έχουμε να κάνουμε μ’ έναν αυθεντικό βουνίσιο, ελεύθερο και δυνατό άνθρωπο. Το κύριο επάγγελμά του είναι βοσκός, τώρα συνεργάζεται μ’ ένα από τα παιδιά του.\nΟ γάιδαρος του σύντροφος, μεταφορικό μέσο και εργαλείο μιας δεύτερης δουλειάς για πολλά χρόνια.\nΓια ένα μεγάλο διάστημα μετέφερε προσκυνητές στο Μέγα Σπήλαιο, αργότερα έκανε τον μικροπωλητή στο χωριό του και στα γύρω χωριά. Στις περιπλανήσεις του συνάντησε διάφορα απρόοπτα, κινδύνεψε αρκετές φορές, όμως γνώρισε νέους ανθρώπους, έκανε πολλούς φίλους και αποκόμισε πλούσιες εμπειρίες. Τα χρήματα που κέρδιζε συμπλήρωναν το μικρό του εισόδημα κι έτσι κατάφερνε να τα βγάζει πέρα.\nΤα πράγματα άλλαξαν, στο Μέγα Σπήλαιο τα αυτοκίνητα πηγαίνουν μέχρι το προαύλιο του Μοναστηριού, στα χωριά άνοιξαν μικρά παντοπωλεία, τα παιδιά του δεν έχουν την ανάγκη του, έτσι ασχολείται μόνο με τα πρόβατά του.\nΟ πιστός του Σταχτής γέρασε αρκετά, κουράστηκε, έγινε πια το μεταφορικό του μέσο και ο σύντροφός του σε μοναχικές περιπλανήσεις.\nΚυριακή 5 μ.μ. ο κ. Ραμαντάνης Δημήτρης στη γνωστή του θέση στα Ψηλά Αλώνια Αιγίου. Από μικρός βοηθούσε τον πατέρα του, ο οποίος είχε σούστα και πουλούσε περιβολικά. Αγαπούσε τα άλογα, έτσι αγόρασε δική του άμαξα και από 20 περίπου ετών άρχισε να εργάζεται τις Κυριακές και αργίες, κάνοντας περίπατο τις παρέες που επιθυμούσαν.\nΤα χρήματα που κέρδιζε δεν ήταν αρκετά, συμπληρώνει το εισόδημά του μεταφέροντας νύφες στην εκκλησία. Επίσης εργάζεται στην ΠΑΚΟ ΕΛΛΑΣ και καλλιεργεί τα κτήματά του. Η διαδρομή που κάνει με την άμαξα γίνεται με δυσκολία εξαιτίας των αυτοκινήτων, θα προτιμούσε να υπάρχει στο Αίγιο ένας πεζόδρομος.\nΠαλιά συμμετείχε στα ανθεστήρια, φέτος που θα αναβιώσουν θα παίξει σημαντικό ρόλο.\nΈχει γυναίκα και δυο παιδιά, τα οποία δεν δείχνουν κανένα ενδιαφέρον για το επάγγελμά του.\nΟ κ. Δημήτρης όμως, όσο έχει κουράγιο, κέφι και υγεία θα συνεχίσει να ψυχαγωγεί τους επισκέπτες των ψηλών Αλωνιών.\nΗ επίσκεψή μου έγινε στο εργαστήριο του στις 3-12-2000, ήταν εγκάρδιος και φιλικός, με κέρασε λουκουμάκι και η κουβέντα μας άρχισε.\nΊδρυσε την επιχείρησή του τον χειμώνα του 1975 ημέρα Κυριακή. Έμαθε την τέχνη του από κάποιο γνωστό του. Εργάζεται μόνος του. Το αντικείμενο της εργασίας του είναι το βαρέλι (ξύλινο). Δηλαδή φτιάχνει και επισκευάζει κρασοβάρελα συνήθως. Τα υλικά που χρησιμοποιεί είναι ξύλα (από μουριά), βαφή, πινέλα, σίδερο, βίδες κ.α. Επίσης απαραίτητη είναι η ηλεκτρική πλάνη η οποία είναι πολλή επικίνδυνη, μια μικρή απροσεξία μπορεί να σου κοστίσει πολύ ακριβά. Εργάζεται στο μαγαζί του, μερικές φορές στην ύπαιθρο. Το εργαστήριό του είναι πολύ ευρύχωρο και άνετο. Στο χώρο υπάρχει καθαριότητα και αρκετός θόρυβος όταν λειτουργεί η ηλεκτρική πλάνη.\nΤα πρώτα χρόνια ήταν πολύ ευχαριστημένος από την δουλειά του, σήμερα ο κόσμος προτιμά το εύκολο, το οποίο βέβαια δεν είναι ποιοτικό, έτσι παίρνουν πλαστικά βαρέλια, με αποτέλεσμα η πελατεία του να λιγοστεύει και τα χρήματα που κερδίζει να είναι λιγοστά. Παρ’ όλα αυτά αγαπάει την δουλειά του και δεν την αλλάζει με τίποτα.\nΟ κ. Τσαντήνης Σπύρος εργάζεται στην οικογενειακή του επιχείρηση η οποία βρίσκεται στο Αίγιο στη οδό Ερμού και ιδρύθηκε το 1920.\nΠριν από 20-30 χρόνια στο Αίγιο υπήρχαν οκτώ χαλκουργεία, σήμερα το δικό του μαγαζί είναι το μοναδικό.\nΗ εργασία του είναι χειρωνακτική. Επισκευάζει και συντηρεί χάλκινα σκεύη. Βέβαια στις μέρες μας δεν χρησιμοποιούμε αντικείμενα που χρειάζονται κασσιτέρωση, έτσι στο μαγαζί του τα περισσότερα αντικείμενα είναι σταλμένα από βιοτεχνίες και πωλούνται ως διακοσμητικά.\nΓια την συντήρηση ή επισκευή των χάλκινων αντικειμένων χρησιμοποιεί ράβδους από κασσίτερο, οι οποίες πριν λιώνονται στο καμίνι και με ειδικά σφυριά απλώνονται πάνω στο σκεύος και καλύπτουν τα βαθουλώματα. Η επιφάνεια του σκεύους με το πέρασμα του χρόνου παίρνει ένα χρώμα που μοιάζει με ασήμι.\nΓια να γυαλίσει ένα παλιό αντικείμενο το βυθίζει σε καυστικό υγρό για ένα ορισμένο χρονικό διάστημα, μετά το τρίβει με το χέρι ή αν είναι πολύ σκουριασμένο το βάζει στον τροχό. Μετά το καθαρίζει και στο τέλος το κασσιτερώνει με τον τρόπο που μας περιέγραψε παραπάνω.\nΗ δουλειά του μεταδίδεται από την μια γενιά στην άλλη. Είναι πολύ ευχαριστημένος από αυτήν. Αν ξανάρχιζε από την αρχή την ίδια επαγγελματική διαδρομή θα έκανε.\nΕίναι πολύ ικανοποιημένος από το ωράριο εργασίας και τις απολαβές του, οι οποίες βέβαια συμπληρώνονται από την πώληση διακοσμητικών αντικειμένων.\nΟ κ. Νίκος από μικρό παιδί ψήνει κάστανα. Η δουλειά του απαιτεί υπομονή και κούραση. Τα εργαλεία που χρειάζεται είναι λάμπα, πετρογκάζ, κάρβουνο, ψησταριά, λαβίδα για τα κάστανα και μικρές χάρτινες σακούλες. Πρέπει να είναι καθαρός ευγενικός, περιποιητικός, να μιλά όμορφα για να προσελκύει τους πελάτες. Την τέχνη του την έμαθε από κάποιον ηλικιωμένο φίλο του πατέρα του. Εργάζεται σε ανοιχτό χώρο, τον περιτριγυρίζουν θόρυβοι από ανθρώπους και αυτοκίνητα, εργάζεται μόνος, εξυπηρετεί πλούσιους και φτωχούς. Το ύψος των αποδοχών του δεν ξεπερνάει τις 5000 δρχ. κάθε μέρα. Στην κάθε μερίδα περιλαμβάνονται 10 κάστανα που στοιχίζουν 500 δρχ. δηλαδή 50 δρχ. το κάστανο. Ο κόσμος δεν έχει χρήματα την σημερινή εποχή. Το ωράριο εργασίας είναι από τις 5:00 μ.μ. έως τις 12:00μ.μ. όμως κάποιος μπορεί να δουλέψει λιγότερο ή περισσότερο.\nΟ κ. Νίκος θεωρεί το επάγγελμά του χόμπι. Είναι πολύ ευχαριστημένος, μερικοί τον αντιμετωπίζουν υποτιμητικά, όμως αυτός ποτέ δεν σκέφτηκε να εγκαταλείψει την δουλειά του, ποτέ δεν ένιωσε ντροπή. Επιθυμεί ν μεταδώσει την τέχνη του, στο νεαρό γιο του, αν βέβαια και εκείνος το επιθυμεί. Για να συμπληρώσει το εισόδημα του τα πρωινά ασχολείται περιστασιακά με διάφορες άλλες δουλειές.\nΗ κ. Κόλλια Σοφία αγάπησε την τέχνη ή οποία αργότερα έγινε το κύριο επάγγελμά της, από τη μητέρα της, η οποία ήταν μεγάλη κεντήστρα της εποχής.\nΑπό ηλικία 10 ετών, έπιανε το τελάρο ή καθόταν στην μηχανή. Η μητέρα της δεν είχε αντίρρηση, με υπομονή και μεράκι της δίδαξε την τέχνη που στην Κωνσταντινούπολη, που ήταν ο τόπος καταγωγής της, κατείχε εξέχουσα θέση.\nΕργάστηκε σαν κεντήστρα μέχρι το 1999. Η εργασία της ήταν σκληρή και κουραστική, αφιέρωνε όλον τον ελεύθερο χρόνο της, γιατί μεγάλωνε παράλληλα και τρία παιδιά, περνούσε πολλές ώρες πάνω στην μηχανή, τα μάτια της έτσουζαν, δάκρυζαν, ο αυχένας της πονούσε, το σώμα της μούδιαζε από την ακινησία, η δουλειά αυτή πιστεύεται πως δεν πληρώνεται με τίποτα. Όμως η χαρά της όταν τελείωνε ένα δημιούργημά της την αποζημίωνε και την γέμιζε χαρά και ικανοποίηση. Η κούραση εξαφανιζόταν. Πολλά σπίτια ( παλιά αρχοντικά στο Αίγιο στολίζονται με τα κεντήματά της ).\nΠετσετάκια, καρέ, σεμέν, κάδρα κ.λ.π. βλέποντάς τα νοιώθουμε νοσταλγία για μια εποχή που οι άνθρωποι, έδιναν σημασία στη λεπτομέρεια και στην ομορφιά.\nΈργα της βρίσκονται στο 5ο Δημοτικό σχολείο και στη λαϊκή επιμόρφωση με την οποία συνεργάστηκε για 3 χρόνια.\nΖει στο συνοικισμό . Το σπίτι της γεμάτο χειροποίητα έργα της, μοιάζει σαν να ξεπήδησε από άλλη εποχή.\nΤα παιδιά της σπούδασαν, εργάζονται , έτσι αποφάσισε να ξεκουραστεί, περιορίζοντας τη δουλειά της σε πολύ λίγες παραγγελίες και δώρα για αγαπημένα της πρόσωπα.\nΟ κ. Πατηράκης Ανδρέας ζει και εργάζεται στο Αίγιο. Ασχολείται με το αντρικό κούρεμα. Η δουλειά του είναι χειρονακτική, δουλεύει πάντα όρθιος, βρίσκεται σε συνεχή κίνηση, φοράει άσπρη μπλούζα και χρησιμοποιεί ψαλίδι, μηχανή κουρέματος, ξυριστική μηχανή κ.α.\nΕργάζεται γύρω στα 45 – 50 χρόνια, έχει τελειώσει μόνο το δημοτικό, τον βοήθησε όμως η αγάπη προς τους πελάτες του, η ευχέρεια λόγου του που τον διακρίνει, η καλή του όραση και το έμφυτο ταλέντο του.\nΈμαθε την δουλειά του από τον πατέρα του, μετά δούλευε σ’ ένα από τα καλύτερα κουρεία της περιοχής για να παίρνει τα φιλοδωρήματα, στην συνέχεια συνεργάστηκε με την οικογένειά του.\nΤα χρήματα ήταν λίγα, έτσι έκανε και άλλα επαγγέλματα ( πουλούσε βδέλλες, έκοβε βεντούζες, και έβγαζε δόντια)\nΣήμερα είναι πολύ ευχαριστημένος, το ωράριο εργασίας του είναι 8 – 1 μ.μ. και 5 – 9 μ.μ. την Τρίτη, την Πέμπτη και Παρασκευή. Έχει αρκετό ελεύθερο χρόνο, απέκτησε φιλίες και γνωριμίες με πολλούς από τους πελάτες του και η αμοιβή του (1500 δραχμές για κάθε κούρεμα) του επιτρέπει να ζει αρκετά καλά.\nΟ κύριος Νίκος Μπαζούκας είναι 54 ετών και ασχολείται με το επάγγελμα αυτό από 14 ετών, όταν άρχισε να ακολουθεί τον πατέρα του στις γειτονιές της Αθήνας. Όταν ο πατέρας του αποσύρθηκε, συνέχισε αυτός με την ίδια λατέρνα να ασκεί το επάγγελμα.\nΕίναι κάτι που όπως μας είπε το αγαπά ιδιαίτερα, παρότι τα χρήματα που κερδίζει δεν είναι πολλά. Κατά καιρούς αναγκάστηκε να κάνει παράλληλα κι άλλες δουλειές για να συμπληρώσει το εισόδημά του, ποτέ όμως δεν σκέφτηκε να εγκαταλείψει την λατέρνα του. Του αρέσει πολύ να πηγαίνει σε διάφορες πόλεις, να γυρίζει ανάμεσα στον κόσμο που βολτάρει στους πεζόδρομους και να τους ευχαριστεί με τη μουσική του.\nΠιστεύει πως τα τελευταία χρόνια το ενδιαφέρον του κόσμου για τη μουσική της λατέρνας επανέρχεται σιγά-σιγά και αυτό τον ικανοποιεί ιδιαίτερα.\nΗ κ. Χρυσαυγή Προδρομάκη είναι μια εξαιρετική μανταρίστρα. Την δουλειά την έμαθε από τον πατέρα της, ο οποίος είχε εμποροραφείο στην Τρίγωνη Πλατεία. Τελειοποίησε την τέχνη της μανταρίστρας κοντά σε μια κοπέλα από την Θεσσαλονίκη. Εργάζεται γύρω στα 30 χρόνια, επιδιορθώνει ρούχα φαγωμένα από τον σκόρο, καμένα, φθαρμένα, τρυπημένα κ.λ.π.\nΟι οικονομικές τις απολαβές δεν είναι ποτέ σταθερές, κυμαίνονται ανάλογα με την δουλειά που έχει, όμως είναι ένα μεγάλο βοήθημα γι’ αυτήν και την οικογένειά της.\nΗ δουλεία της είναι πολύ λεπτομερής και υπερβολικά γιατί την αναγκάζει να μένει πολλές ώρες ακίνητη. Ο κόπος είναι μεγάλος, δεν πληρώνεται. Για να ασκήσει κάποιος αυτήν την τέχνη πρέπει να έχει μεράκι, φαντασία, αγάπη γι’ αυτό που κάνει, να κόβει το μάτι του, να έχει καλλιτεχνικές ικανότητες για να βρίσκει λύσεις ανάλογα με την περίπτωση.\nΑγαπάει αυτό που κάνει και δεν έχει μετανιώσει. Είναι επαγγελματίας, πληρώνει εισφορές στο ΤΕΒΕ 32χρόνια και σε δέκα περίπου μήνες θα πάρει την σύνταξή της (160000 δρχ. περίπου τον μήνα).\nΘα συνεχίσει να εργάζεται, χωρίς όμως το τωρινό άγχος. Η δουλειά της γίνεται κυρίως με το χέρι, προμηθεύεται τις βελόνες, από ένα μοναδικό στο είδος μαγαζί στην Αθήνα. Το εργαστήριό της βρίσκεται μέσα στο σπίτι της. Προσφέρεται να μάθει την τέχνη της σε όποια κοπέλα επιθυμεί, αρκεί όμως να αγαπάει το βελόνι.\nΛυπάται αφάνταστα, όταν μερικοί άνθρωποι πετάνε ρούχα αξίας, αντί να τα μαντάρουν.\nΣε ηλικία δώδεκα χρόνων, αν και δεν το επιθυμούσε, κλαίγοντας σχεδόν, γιατί η ίδια ήθελε να δοκιμάσει την τύχη της στα γράμματα, η μητέρα της την πήγε στην κ. Ασημίνα Μάρκουλα (μοδίστρα της εποχής για να μάθει την τέχνη της μοδιστρικής)\nΈμεινε κοντά της τρία ολόκληρα χρόνια. Από δεκαπέντε χρονών εργάζεται, φτιάχνει ρούχα, καλύμματα, κουρτίνες και επιδιορθώσεις παντός τύπου.\nΑυτό το επάγγελμα δεν το αγάπησε ποτέ. Όμως είναι υπεύθυνη και εργατική, σέβεται τους πελάτες της και προσπάθησε να τελειοποιήσει την τέχνη της.\nΠαράπονο από δουλειά δεν έχει, δουλεύει από το πρωί ως το βράδυ ασταμάτητα. Το εργαστήριό της βρίσκεται σ’ ένα μικρό δωματιάκι στο χώρο της αυλής. Η δουλειά της δημιουργεί πολλή ακαταστασία, υφάσματα, κλωστές, βελόνες, καρφίτσες, μεζούρες κ.λ.π.\nΓια την κόρη της δεν θα ήθελε αυτό το επάγγελμα που δεν έχει ωράριο και είναι πολύ κουραστικό. Από την ακινησία πήρε κιλά, απέκτησε δισκοπάθεια, έχει πρόβλημα στα μάτια ( 3 ζευγάρια γυαλιά ). Η μοδιστρική είναι χρήσιμη και ωραία μόνο σαν χόμπι, έτσι την συστήνει στα μικρά κοριτσάκια.\nΕίναι αναγκασμένη να τηρεί κάποιες προθεσμίες, οι πελάτισσες είναι πάντα βιαστικές και αυτό της δημιουργεί άγχος. Πιστεύει ότι το επάγγελμα χάνεται επειδή είναι πολύ κουραστικό ή μετεξελίσσεται σε φασόν.\nΑν ξανάρχιζε τη ζωή της από την αρχή, θα ήθελε να τελειώσει Λύκειο, να φοιτήσει σε σχολή υψηλής ραπτικής, ώστε να γίνει σχεδιάστρια μόδας.\nΣτο πολυσύχναστο εμπορικό δρόμο της Ερμού υπάρχει ένα μικρό μαγαζάκι που ασφαλώς λίγοι έχουν προσέξει. Εκεί συναντήσαμε τον κ. Σωτηροπουλο Ηλία. Είναι ένας συμπαθητικός κύριος που ασχολείται με το να επισκευάζει ομπρέλες.\nΑυτό το επάγγελμα στις μέρες μας και συγκεκριμένα στην πόλη μας, τείνει να εκλείψει. Ο κ. Ηλίας είναι ο μοναδικός και ο τελευταίος που το ασκεί στο Αίγιο. Όπως μας είπε ο ίδιος, η δουλειά του είναι αρκετά ερασιτεχνική αφού δεν υπήρχαν ούτε θα υπάρξουν σχολές με τέτοιου είδους ειδίκευση.\nΗ βιομηχανική ανάπτυξη και η νέα αγορά οδήγησαν στον παραγκωνισμό αυτού του επαγγέλματος. Οι παλαιές ομπρέλες ήταν χειροποίητες και κάθε μια τους απαιτούσε αρκετό χρόνο για την κατασκευή της, καθώς επίσης και για την επισκευή της. Τα τελευταία χρόνια η δουλειά του περιορίστηκε σε επισκευές.\nΟ κ. Ηλίας επισκευάζει κατά μέσο όρο το μήνα δέκα ομπρέλες και τα έσοδά του είναι 3000 με 4000 δρχ. Τις λιγοστές ομπρέλες που δέχεται τις επιδιορθώνει στο χέρι σε ένα μικρό εργαστήριο που διαθέτει. Τα ανταλλακτικά που χρησιμοποιεί είναι από παλιές χαλασμένες ομπρέλες που δεν δέχονται πλέον επισκευή.\nΟ συγκεκριμένος κύριος βγαίνει στην σύνταξή, όπως κάνουν και οι περισσότεροι ομπρελάδες που έχουν παραμείνει στην Ελλάδα. Με το τέλος αυτής της γενιάς σβήνει και αυτό το επάγγελμα και θα αποτελέσει για τι μέλλον μια εικόνα από το παρελθόν.\nΤο να δουλεύεις κοντά στα άλογα για τον κ. Διαμαντόπουλο είναι συγκλονιστική εμπειρία, ακόμη και η χαρακτηριστική μυρωδιά τους, (που σε μερικούς απωθητική) αυτού του άρεσε. Όταν κόβεις το νύχι του αλόγου η μυρωδιά είναι περίεργη , ποτέ δεν τον ενόχλησε. Δεν υπάρχει καθαρότερο ζώο από το άλογο, όταν ο κουβάς μυρίζει, δεν πίνει νερό. Η εμπειρία τόσων χρόνων και η αγάπη του συντέλεσε ώστε να είναι ένας εμπειρικός κτηνίατρος, μπορεί αμέσως να υπολογίσει την ηλικία των ζώων (από τα δόντια), κάποιες αρρώστιες που μπορεί να το βασανίζουν κ.λ.π.\nΟ κ. Νίκος Τρίψας (Νικολάκης) ζει και από το 1950 εργάζεται στο Αίγιο σαν πλανόδιος φωτογράφος.\nΠαρακολουθούσε κρυφά κάποιο φωτογράφο για να μάθει τα μυστικά του επαγγέλματος.\nΤα χρόνια ήταν δύσκολα, φτώχεια και μιζέρια φωτογράφος καχύποπτος, έδιωχνε τον μικρό επειδή τον θεωρούσε μελλοντικό ανταγωνιστή του.\nΟ μικρός Νίκος όμως δεν το έβαζε κάτω, είχε δυνατή θέληση, ήθελε να πετύχει το στόχο του. Πλησίασε λοιπόν άλλο φωτογράφο τον κ. Σταύρο Μεργουζή, ο οποίος είχε το εργαστήριό του επί της Μητροπόλεως, απέναντι από τα Ψηλά Αλώνια. Η επιμονή και οι ατέλειωτες ώρες που περνούσε καθημερινά έξω από το μαγαζί του συγκίνησαν τον έμπειρο φωτογράφο, έτσι του έδειξε τα πρώτα βήματα στην τέχνη του.\nΜια επείγουσα δουλειά ανάγκασε τον κ. Στάυρο να πάει στην Αθήνα, έτσι ο Νικολάκης που άφησε στο πόστο του εξυπηρέτησε τους πελάτες με τον καλύτερο τρόπο, οι πενήντα φωτογραφίες που τύπωσε απέδειξαν το ταλέντο και το μεράκι του. Αυτή ήταν η ευκαιρία της ζωής του. Ο κ. Μεργουζής τον έκανε συνεργάτη του για πολλά χρόνια.\nΟ κ. Τρίψας εργάστηκε για 28 χρόνια στο κλάμπ Μεντιτερανέ, έμαθε να μιλά ικανοποιητικά γαλλικά και ιταλικά, πράγμα που του χρησίμευσε στην οργάνωση και παρουσίαση διάφορων εκδηλώσεων.\nΣυνόδευε τα σχολεία στις εκδρομές από το 1944 σαν επίσημος φωτογράφος. Το 1955 οι μαθητές του γυμνασίου έγραψαν έκθεση με θέμα « Η ιστορία του φωτογράφου Νικολάκη» μετά από προτροπή του Γυμνασιάρχη κ.Μεντζελόπουλου. Έχει φωτογραφήσει τους τοπικούς άρχοντες, πλούσιους Αιγιώτες και απλούς καθημερινούς ανθρώπους στις χαρές και στις λύπες τους.\nΟι οικονομικές του απολαβές μέτριες, όμως του εξασφάλισαν, ’ αυτόν και την οικογένειά του, μια αξιοπρεπή ζωή.\nΗ επαφή του με τον κόσμο τον γεμίζει πάντα χαρά και ικανοποίηση.\nΑν ξανάρχιζε από την αρχή θα ακολουθούσε την ίδια πορεία.\nΠλέχτρα (Χειροποίητα πλεκτά)\nΗ κ. Σούλα Σπανού έμαθε την τέχνη της από μια φίλη της που πέθανε από φυματίωση. Δούλεψε ως μανάβισσα στην αρχή, μετά άρχισε δειλά δειλά τα πρώτα της βήματα ως πλέχτρα, πλέκοντας για την οικογένειά της, τους συγγενείς, γείτονες και φίλους.\nΕπαγγελματικά εργάζεται περίπου 40 χρόνια. Φτιάχνει τσάντες, μπέρτες, κουρτίνες, καρέ, σεμέν, κουβέρτες, μπλούζες, φορέματα, μαντώ, ζακέτες μέχρι και πασουμάκια με κάλτσες για τις ώρες ξεκούρασης.\nΘεωρεί την δουλειά της διασκεδαστική. Η οικογένειά της ήταν φτωχή, έτσι αναγκαζόταν με τα λίγα χρήματα που έπαιρνε να βοηθάει. Οι τιμές της είναι αρκετά χαμηλές.\nΗ δουλειά της λιγόστεψε, οι άνθρωποι δεν εκτιμούν όσο θα έπρεπε τα χειροποίητα, δεν σκόπευε όμως να σταματήσει, τα πλεκτά είναι η ζωή της.\nΈχει αποκτήσει αρκετές γνωριμίες και κάποιες σταθερές πελάτισσες, οι οποίες εκτιμούν την φαντασία, τη καλλιτεχνική της φλέβα και το ταλέντο της, τα οποία φαίνονται στα μοντέρνα αυθεντικά πλεκτά της.\nΈχει πολλά σχέδια τα οποία πλουτίζει συνέχεια από καινούρια, τα οποία φτάνει να τα δει μόνο μια φορά.\nΗ ζωή της ήταν δύσκολη, τα τελευταία χρόνια πέρασε μια σοβαρή αρρώστια. Τώρα είναι εντελώς καλά χάρη στην βοήθεια του Θεού και την δύναμη της ψυχής της.\nΣτις 4/1/2001 επισκεφτήκαμε τον κ. Φιλιππίδη Ζήση, ο οποίος ασχολείται με την κατασκευή χειροποίητης σκούπας.\nΗ επιχείρησή του ιδρύθηκε το 1953. Τα εργαλεία που χρειάζεται για τη συγκεκριμένη δουλειά είναι αρκετά όπως χειροκίνητη μηχανή, ανέμη, μαχαίρι, πρόκες, πένσα, σφυχτήρας (μάγκανος), βελόνα, σουβλί, κλωστή, τσεκούρι, σκεπάρνι, σφυρί και άλλα.\nΕπίσης απαιτούνται και κάποια σωματικά προσόντα, όπως μυϊκή δύναμη, καλή όραση αλλά και μυαλό γιατί με μια λάθος κίνηση μπορείς να κόψεις τα χέρια σου. Για την κατασκευή της χειροποίητης σκούπας είναι απαραίτητο να κάθεσαι στο πάτωμα. Το ωράριο της εργασίας του είναι 8 ώρες, υπάρχει αρκετός ελεύθερος χρόνος.\nΤο μόνο αρνητικό είναι η ανάπτυξη της βιομηχανίας με την οποία έχει μειωθεί η δουλειά του, οι δε αποδοχές του είναι πια μηδενικές.\nΟ Πασχάλης Δαρίδης καταγόταν από την Ανδριανούπολη μετά πήγε στην Ορεστιάδα και στην συνέχεια στο συνοικισμό Αιγίου, εκεί γνώρισε την γυναίκα του η οποία είχε έρθει από τα Προικονήσια το 1922. Άλλαξε το όνομά του γιατί οι ντόπιοι δεν βλέπουν με καλό μάτι όλους του πρόσφυγες έτσι ονομάστηκε Παπαγγελόπουλος Βαγγέλης, παντρεύτηκε και εργαζόταν στα άροτρα τα οποία έφτιαχνε και έκανε χωράφι σε διάφορους αγρότες.\nΈμαθε την τέχνη του στον γιο του, τον Παπαγγελόπουλο Κων/νο.\nΣήμερα το μαγαζί βρίσκεται στην Κορίνθου 10 και ανήκει στον Παπαγγελόπουλο Αργύρη. Εκεί ασχολείται με το Σύγχρονο Επάγγελμά του που είναι κατασκευές με σίδερο δηλαδή πόρτες, κάγκελα, παράθυρα κ.α. συνεχίζει το Παραδοσιακό Επάγγελμα, που διδάχθηκε παππού προς παππού, φτιάχνοντας γεωργικά εργαλεία όπως κασμάδες, τσάπες, αλέτρια, και διάφορα διακοσμητικά για τα κάγκελα, πόρτες κ.λ.π.\nΤα εργαλεία που χρησιμοποιεί είναι το καμίνι (το οποίο δεν θα πεθάνει ποτέ), το αμόνι το οποίο κατασκευάστηκε το 1874 στην Μικρά Ασία, το αερόσφυρο το οποίο αντικατέστησε το αμόνι και το σφυρί. Επίσης οξυγόνο, τρυπάνια, τροχό, μέγγελη κ.λ.π.\nΑγαπά την δουλειά του, όμως λίγοι εκτιμούν το αυθεντικό χειροποίητο, έτσι ασχολείται και με σύγχρονες κατασκευές. Η περιοχή είναι αγροτική έτσι συνεργάζεται με γεωργούς φτιάχνοντας εργαλεία, κασμάδες, ξινάρια, άροτρα κ.λ.π. Στα Καλάβρυτα επειδή η περιοχή είναι δύσβατη, τα σύγχρονα μηχανήματα είναι δύσκολο να πλησιάσουν έτσι οι καλλιέργειες γίνονται ως επί των πλείστων με παραδοσιακά εργαλεία.\nΣυνεργάζεται με τον υλοτόμο ο οποίος έρχεται από Ζαχλωρού και του φτιάχνει σφήνες οι οποίες μπαίνουν στα ξύλα για να μπορούν να τα τραβάνε τα άλογα.\nΗ δουλειά του, του αρέσει πάρα πολύ, όμως τα χρήματα είναι πολύ λίγα και οι υποχρεώσεις υπερβολικές. Ο γιος του δεν θα ήθελε να ζήσει από αυτό το επάγγελμα, ονειρεύεται κάτι πιο ξεκούραστο και προσοδοφόρο.


Γράφει ο Λύσανδρος Μυγιάκης Ομοιοπαθητικός (Diploma British Institute of Homeopathy), διευθύνων στον Πολυχώρο Ομοιοπαθητικής Αθηνών «Η μισή γνώση παρεμποδίζει τη γνώση. Καθώς όλη η γνώση μας είναι μονάχα μισή, η γνώση μας πάντα παρεμποδίζει τη γνώση μας». Goethe, Gedanken zur Naturforschung, Zurich: Fretz & Wasmuth, 1949, p. 11. Στο…\nΓράφουν οι: Roger Smith και Νίκος Καλογερόπουλος Τα αντιβιοτικά έχουν σώσει πολλές ζωές. Ως αποτέλεσμα της εργασίας του Αλέξανδρου Φλέμινγκ, στις αρχές της δεκαετίας του 1940, με προσεκτική χρήση της πενικιλίνης κατά τη διάρκεια του Β΄ Παγκοσμίου Πολέμου αντιμε- τωπίστηκαν θανατηφόρες, έως τότε ασθένειες, όπως η σηψαιμία, η μηνιγγίτιδα…\nΓραφει Kristin Maloney, ND Δρ. Φυσικοπαθητικής Ιατρικής - Ομοιοπαθητικός Πτυχιούχος Bastyr University, Seattle, USA www.kristinmaloneynd.com • e-mail: maloney.gr@gmail.com Στις μέρες μας επικρατούν δύο ειδών προσεγγίσεις θεραπείας στην κοινωνία μας. Η πρώτη είναι αυτή που εστιάζει στην διάγνωση της ασθένειας και χρησιμοποιεί μια μηχανική μέθοδο θεραπείας όπου τα συμπτώματα του…\nΟι επιστήμονες έχουν ανακαλύψει ότι ο βελονισμός μπορεί πραγματικά να ανακουφίσει τον πόνο στις αρθρώσεις μας, γεγονός που υποδηλώνει ότι η άποψη της Ανατολής ότι το σώμα είναι ένα πολύπλοκο και αλληλένδετο ενεργειακό σύστημα μπορεί να έχει και τα θετικά της, τελικά. Μείωσε “σημαντικά” τον πόνο στις αρθρώσεις και…\nΓράφει η Δρ. Παρασκευή Φωτάκη MD, Μαιευτήρας χειρουργός γυναικολόγος, Διδάκτωρ Ιατρικής Πανεπιστημίου Αθηνών Κινέζικη Ιατρική – Βελονισμός - Βοτανοθεραπεία (www.pfotaki.gr) Σήμερα σε όλο τον κόσμο η Παραδοσιακή Κινεζική Ιατρική (ΠΚΙ) και ο βελoνισμός υπόκειται σε μια αναγέννηση. Αν και αυτό αρχικά φαντάζει περίεργο αν το δούμε εκ των υστέρων…\nΗ Κοινοβουλευτική Συνέλευση του Συμβουλίου της Ευρώπης (PACE), με μέλη βουλευτές από όλες τις ευρωπαϊκές κυβερνήσεις, συνεδριάζει 4 φορές το χρόνο για να τοποθετηθεί σε επίκαιρα προβλήματα. Το ψήφισμα που υπογράφηκε στις 27 Μαΐου, καλεί τις ευρωπαϊκές κυβερνήσεις να λάβουν μέτρα για την μείωση της έκθεσης του πληθυσμού στα…\nEξαλείφοντας την αιτία αντί το σύμπτωμα!\nΟι περισσότεροι άνθρωποι νομίζουν ότι το AIDS είναι αθεράπευτο, ωστόσο εγώ έχω διαφορετική γνώμη. Ο εκπαιδευμένος στο Harvard νευροχειρουργός C. Norman Shealy παρακολουθούσε έναν ασθενή θετικό στον ιό HIV που αργότερα έγινε αρνητικός μετά που του παραχωρήθη- κε υγιεινή διατροφή, ακολούθησε ένα καλό πρόγραμμα άσκησης και συμμε- τείχε δραστήρια…


Παραστάσεις: 22 Ιανουαρίου-20 Μαρτίου 2016,\nΠαρασκευή και Σάββατο στις 21.15, Κυριακή στις 19.00\nΗ Ομάδα T.d.S (Terre de Semis) παρουσιάζει στο Θέατρο του Νέου Κόσμου τη δεύτερη θεατρική της δουλειά, που έχει τον τίτλο «Ο κύριος του Τζακ» και είναι βασισμένη στο ομώνυμο διήγημα του Γιάννη Σκαρίμπα.\nΟ Κύριος του Τζακ αποτελεί ένα από τα μικρής έκτασης κι όχι τόσο ευρέως γνωστά διηγήματα του Γιάννη Σκαρίμπα. Δημοσιεύτηκε για πρώτη φορά το 1948 κ έκτοτε αναδημοσιεύτηκε και συμπεριλήφθηκε σε μεταγενέστερες συλλογές διηγημάτων, με κάποιες αλλαγές τόσο στην έκτασή του, με την προσθήκη νέων κωμικών σκηνών, όσο και στο λεξιλόγιό του. Πρόκειται για ένα παράδοξο διήγημα, με την έννοια ότι κάθε βεβαιότητα ή προσδοκία του ήρωα τελικά ανατρέπεται. Η φιλία, ο αμφίβολης ταυτότητας ερωτισμός, η ανατροπή ,η απατηλή όψη των πραγμάτων ,το παιχνίδι και η απόλαυσή του, ως προϊόν της φαντασίας και άρα αντίποδα της πραγματικότητας και ο αποχωρισμός. Ο κάθε λογής αποχαιρετισμός. Η ιστορία ωστόσο, ολοκληρώνεται στο διήγημα «Πατς και Απαγάι» που ανήκει στην ίδια συλλογή και αποτελεί τη συνέχεια του «Κυρίου του Τζακ» επαληθεύοντας το παιχνίδι και τη σχέση που έχει αναπτυχθεί μεταξύ των ηρώων.\nΌταν διάβασα για πρώτη φορά το διήγημα αυτό, πέρα από το γλωσσικό μεγαλείο του Γιάννη Σκαρίμπα, είδα την ανάγκη και την πίστη για το διαφορετικό, γι’ αυτό που φαίνεται, ίσως κάπως, αλλά είναι σίγουρα, κάπως αλλιώς. Πολύ γρήγορα διαπίστωσα πώς παρά το γεγονός ότι είναι γραμμένο πριν από πλέον 60 χρόνια, εμπεριέχει μια σύγχρονη θεματολογία κι έναν κόσμο που παρόλο που είναι έντονα «σκαριμπικός», μας είναι εξαιρετικά οικείος. Ο βασικός ήρωας και αφηγητής της ιστορίας θα μπορούσε να είναι οποιοσδήποτε από εμάς, δεν έχει σημασία. Η φιλία, ο έρωτας, τα όρια στον έρωτα, ο πειρασμός, η λανθασμένη εκτίμηση για την εικόνα των πραγμάτων, το παιχνίδι, όλα αυτά είναι έντονα μέσα στο έργο του Σκαρίμπα. Στόχος μας είναι να καταδυθούμε σ’ αυτό τον λογοτεχνικά παράδοξο κόσμο και να τον επικοινωνήσουμε με τον κάθε θεατή . Ύστερα, ο καθένας προσωπικά αλλά και όλοι μαζί θα επιχειρήσουμε να αφήσουμε πίσω μας καταστάσεις, αντιλήψεις, συνήθειες του παρελθόντος που μας κρατούν κολλημένους «στο πάτωμα»… Ο αποχωρισμός είναι πάντα δύσκολος, αλλά μήπως κάποιες φορές είναι και λυτρωτικός; Δε μένει παρά να αποδειχθεί…\nΔευτέρα 27 Νοεμβρίου H μουσική σκηνή Ρυθμός Stage φιλοξενεί για πρώτη φορά μια παράσταση stand-up comedy! To Stand-Up Comedy είναι ένα ...\nΟ τυφώνας “Adele”, που σαρώνει παγκοσμίως στα charts, συνεχίζει ακάθεκτη την πορεία της και στα ελληνικά charts. Πιο συγκεκριμένα, το ήδη πλατινένιο στην Ελλάδα “25” ...


ΠΕΡΙ ΤΕΚΝΟΓΟΝΙΑΣ (Και αποφυγής της) - Δ. Παναγόπουλος\nΑρχική Ορθοδοξία ΠΕΡΙ ΤΕΚΝΟΓΟΝΙΑΣ (Και αποφυγής της) – Δ. Παναγόπουλος\nΠΕΡΙ ΤΕΚΝΟΓΟΝΙΑΣ (Και αποφυγής της)\n1248) Είναι μερικές γυναίκες, που παντρεύονται σαν στιμμένες λεμονόκουπες. Αφού πρώτα περιγιήθηκαν σε όλα τα μονοπάτια της αμαρτίας και γύρισαν όλες τις γκαρσονιέρες, έπειτα έρχονται σε παντρειά. Και όταν έρθει η ώρα του τοκετού, δεν μπορούν να γεννήσουν, γιατί δεν έχουν συστολή και γεννούν αναγκαστικά με καισαρική. Άλλες πάλι, λόγω του αμαρτωλού και βεβαρημένου παρελθόν τους, γίνονται άτεκνες.\n1249) Η σωματική ηδονή δόθηκε από τον Θεό σαν μπουρμπουάρ στον άνθρωπο, για το έργο της τεκνογονίας. Εμείς όμως παίρνουμε το μπουρμπουάρ, χωρίς να κάνουμε παιδιά, πορνεύοντας.\n1250) Είναι αδύνατο το παιδί που γεννήθηκε από μοιχαλίδα να προοδεύσει, λέει ο Σοφός Σολομώντας.\n1251) Όσοι κάνουν σήμερα πολλά παιδιά, έχουν μεγάλο πόλεμο από τον κόσμο και τους συγγενείς τους. Λένε στην πολύτεκνη γυναίκα:\n– Κουνέλα έγινες και κάνεις τόσα παιδιά; Σε ποιά εποχή ζεις; Οι παλαιοί κάνανε πολλά παιδιά. Κοίτα να διασκεδάσεις την ζωή σου, μην πιαστείς κορόϊδο και κάνεις πολλά παιδιά.\nΞέρετε πόσα μενταγιόν θα βρεθούνε, στην άλλη ζωή, στο λαιμό εκείνων που συμβούλευουν στις γυναίκες, να μην κάνουν πολλά παιδιά;\nΌταν ο άνθρωπος, αρνείται την συνεργασία και τον συνεταιρισμό με το Θεό, ώστε να μην κάνει τόσα παιδιά, όσα του δώσει ο Θεός, τότε ο άνθρωπος αυτός πορεύεται μόνος στη ζωή, χωρίς την ευλογία του Θεού.\nΠολλοί δεν κάνουν παιδιά, με το πρόσχημα ότι δεν επαρκούν τα χρήματα. Αν ο Θεός για τα πουλιά και τα ζώα, δεν έδωσε τίποτα, ωστόσο τα τρέφει και τα διατηρεί, για τον άνθρωπο που έδωσε το Αίμα Του και Σταυρώθηκε, δεν θα βρει έναν τρόπο να τον οικονομήσει;\nΟ Θεός δεν είναι σαδίστας, γνωρίζει τις δυνάμεις κάθε αντρογύνου και τους δίνει τα ανάλογα παιδιά. Το αντρόγυνο που κάνει τόσα παιδιά, όσα τους δώσει ο Θεός, κάνουν ομολογία πίστης, διότι εμπιστεύονται την Παντοδυναμία και την Πανσοφία Του και ο Θεός το ευλογεί! Μεγάλη υπόθεση!\n1252) Είναι πολλά αντρόγυνα, που περιορίζουν κατά κάποιο τρόπο την τεκνογονία και κάνουν τόσα παιδιά όσα επιθυμούν οι ίδιοι τους (συνήθως 1 ή 2) και όχι όσα θα τους έδινε ο Θεός, διότι παίρνουν προφυλάξεις… Το αποτέλεσμα είναι να πληγώνονται, να υποφέρουν και να κουράζονται τόσο πολύ από το 1 ή τα 2 παιδιά τους, σαν να είχαν 5 παιδιά…\nΝα ξέρετε, ότι αυτοί οι γονείς απέτυχαν στο έργο τους. Αισθάνονται τέτοια πικρία, που μερικοί το ομολογούν κιόλας, ότι καλύτερα να είχανε 10 παιδιά, παρά αυτό το 1, που τόσο τους βασανίζει.\nΑν ξέρει ο Θεός, ότι ένα αντρόγυνο δεν μπορεί να θρέψει 10 παιδιά, θα τους δώσει 10 παιδιά; Είναι ο Θεός άδικος; Ξέρει ο Θεός από πριν για τον καθένα μας, πόσα παιδιά μπορεί να θρέψουμε, αλλά εμείς δεν Του έχουμε εμπιστοσύνη, κόβουμε και ράβουμε με το δικό μας μυαλό και λειτουργούμε στη ζωή μας με μολύβι και χαρτί…\n1253) Υπάρχουν γονείς που μόνοι τους κανονίζουν πόσα παιδιά θα κάνουν και πως θα τα μεγαλώσουν. Γνωρίζω ένα τέτοιο ζευγάρι στα Πατήσια, που πριν ακόμα μείνει έγκυος η γυναίκα, αγόρασαν ένα καροτσάκι.\nΤα χρόνια πέρασαν και ακόμα να κάνουν παιδί. Έμειναν άτεκνοι. Και τους έμεινε το καρότσι… Όλα αυτά, διότι δεν ρώτησαν τον Θεό.\n1254) Παράδειγμα 272ο: Υπήρχε ένας οικογενειάρχης στα Φιλιατρά, ο οποίος είχε 7 κορίτσια. Τον ”έπνιξε” το χωριό, για το πώς θα μεγάλωνε και το πως θα εξασφάλιζε το μέλλον των κοριτσιών του.\nΤα κορίτσια μεγάλωσαν όλα και είχαν φτάσει σε ηλικία παντρειάς. Αλλά ούτε χρήματα υπήρχαν, αλλά ούτε και γαμπροί υπήρχαν.\nΜια μέρα, ο πατέρας πήγε στην Εκκλησία. Εκεί γονάτισε μπροστά στην εικόνα του Χριστού και Του λέει τα εξής:\n– Χριστέ μου, με έδωσες το πρώτο παιδί και είπα: ”Δόξα σοι ο Θεός”. Με έδωσες το δεύτερο παιδί και είπα, ”Δοξασμένο το όνομά Σου”. Με έδωσες, με έδωσες…. με έδωσες 7 κορίτσια Κύριε! Εσύ Κύριε, που με τα έδωσες, να τα αναλάβεις. Εγώ δεν είπα όχι, αφού Εσύ με τα έδωσες. Δεν έβαλα την λογική και την δικιά μου δύναμη, αλλά αφέθηκα ελεύθερος Σε Σένα. Τακτοποίησε Κύριε, σε παρακαλώ, τα παιδιά Μου!!!\nΤο αποτέλεσμα: Μέσα σε ένα χρόνο, παντρευτήκανε και τακτοποιήθηκαν, όλα του τα κορίτσια και τα 7, χωρίς να δώσει ούτε μια δεκάρα!!!\n1255) Παράδειγμα 273ο: Πήγα κάποτε να ομιλήσω στην ορεινή Κυπαρισσία. Το βράδυ, την παραμονή της ομιλίας μου, ρώτησα τον ιερέα της περιοχής εκείνης:\n– Πάτερ ποιά αμαρτία είναι η πιο συχνή στην περιοχή σας;\n– Αυτό που μαστίζει την περιοχή κ. Παναγόπουλε, είναι η αποφυγή τεκνογονίας.\n– Και πώς έφτασε η μόδα αυτή στην περιοχή σας; τον ρώτησα.\n– Μια Αθηναία είχε έρθει πέρσυ στο χωριό μας, η οποία έφερε τη μόδα αυτή. Σε μια παρέα γυναικών μίλησε, με ποιό τρόπο θα απέφευγαν οι γυναίκες να μείνουν έγκυες. Και αυτό, όπως ήταν φυσικό διαδόθηκε σε όλο το χωριό. Το αποτέλεσμα είναι, να μην υπάρχει μωρό στο χωριό μας!\nΤην άλλη μέρα, ανάμεσα στα άλλα που είπα στην ομιλία μου, ήταν να διαφωτίσω εκεί τους χωρικούς, πώς έχει το θέμα της τεκνογονίας και το πόσα βαριά αμαρτία είναι.\nΤην άλλη χρονιά, ξαναπήγα στο χωριό εκείνο. Είχαν γεννηθεί 21 παιδιά! Είχαν καταλάβει οι χωρικοί, τί έγκλημα έφτιαχναν, με το να μην τεκνογονούν και έτσι πολλά αντρόγυνα απόκτησαν ένα παιδί.\nΚαι όλα αυτά για μια Αθηναία, που αυτά είχε στο μυαλό και στην καρδιά της και αυτά διέδιδε. Δεν ήξερε κάτι άλλο να πει! Ξέρετε τί λόγο θα δώσει εν ημέρα κρίσεως; Αλίμονό της, αν δεν μετανοήσει και δεν εξομολογηθεί!…\n1256) Πολλοί νομίζουν, ότι τα παιδιά τα κάνουν οι άνθρωποι. Τότε γιατί υπάρχουν αντρόγυνα που χρόνια προσπαθούν να κάνουν παιδί και δεν μπορούν;\n1257) Η Καινή Διαθήκη, εκεί που αναφέρει την γενεαλογία του Χριστού, λέει ότι ο Αβραάμ γέννησε τον Ισαάκ. Δεν λέει, ότι η Σάρα γέννησε τον Ισαάκ. Διότι ο άνδρας γεννάει και όχι η γυναίκα. Εκ σπέρματος του ανδρός, γίνεται η ζωή και όχι εκ του ωαρίου της γυναικός.\nΗ γυναίκα είναι σαν τη γη και ο άνδρας είναι σαν τον σπορέα. Η γυναίκα, η γη δεν παράγει καρπό, αλλά θα αποδώσει τον καρπό που σπέρνει ο άνδρας. Ένας άνδρας που έχει 5 κόρες και τα βάζει με την γυναίκα του, που του χάρισε μόνο κόρες, ούτε καν ένα αγόρι, πλανάται. Δεν φταίει η γυναίκα. Αυτός ”φταίει”, γιατί αυτός έσπειρε.\n1258) Παράδειγμα 274ο: Έγραφα κάποτε ένα βιβλίο με τίτλο: ”Θανάσινο αμάρτημα η αποφυγή της τεκνογονίας”.\nΜια μέρα, με συνάντησε μια κυρία στο δρόμο, που ήταν κόρη νεωκόρου και είχε 12 παιδιά! Και με λέει:\n– κ. Παναγόπουλε, έμαθα ότι γράφεται ένα βιβλίο για την τεκνογονία. Μην ξεχάσετε να γράψετε στο βιβλίο σας, ότι αν κανείς θέλει να δει τον Θεό, να πάει στο σπίτι ενός πολυτέκνου. Εκεί υπάρχει πάντοτε ο Θεός! Στα άλλα σπίτια, πηγαίνει και βγαίνει ο Θεός. Από τα σπίτια όμως των πολυτέκνων, δεν φεύγει ποτέ!!!\n1259) Ο πρώτος άνθρωπος που απέφυγε την τεκνογονία, ώστε η γυναίκα του να μην συλλάβει παιδί, ήταν ο Αυνάν. Το αναφέρει η Παλαιά Διαθήκη.\nΟ Θεός θεώρησε αυτό που έκανε τόσο σκληρό και άδικο, ώστε έδωσε εντολή να τον φονεύσουν.\n1260) Η γυναίκα που γεννά, ξαναγεννιέται. Εγώ με την γυναίκα είμασταν για 17 χρόνια άτεκνοι και έπειτα μας έδωσε ο Θεός με την βοήθεια του Αγίου Νεκταρίου, τον Νεκτάριο.\nΗ γυναίκα μου πριν γεννήσει και τι δεν είχε! Πρόβλημα με το στομάχι, τη χολή, νευροφυτικά, με τις ενέσεις και τι δεν είχε… Μόλις γέννησε τον Νεκτάριο, της έφυγαν όλα! Πάνε οι γαστρίτιδες, πάνε τα νευροφυτικά, έφυγαν τα πάντα! Και άμα συλλάμβανε και έφτιαχνε δεύτερο και τρίτο παιδί, θα γινόταν 18 χρονών!\n1261) Παράδειγμα 275ο: Κάποιοι χωρικοί πήγαν στον Μητροπολίτη και κατηγόρησαν τον παπά του χωριού τους, που είχε 12 παιδιά. Του είπαν:\n– Μακαριότατε, ξέρετε τι παπά μας έφερες στο χωριό; Δεν κάνει άλλη δουλειά, παρά μόνο παιδιά. Έχει ήδη 12… Σκεφθείτε τι γίνεται…! Τί σοϊ Θεία Λειτουργία, θα μας κάνει αυτός ο παπάς;\nΚάλεσε τότε ο Δεσπότης, τον παπά, για να απολογηθεί.\n– Κατηγορείσαι πάτερ από τους συγχωριανούς σου, ότι είσαι ακρατής. Δεν απασχολείσαι με τίποτα άλλο, από το να κάνεις παιδιά…\nΟ παππάς τον άκουσε με προσοχή και του είπε:\n– Ξέρετε, ότι έχω 12 χρόνια παντρεμένος; Συνέρχομαι μία φορά το χρόνο με την γυναίκα μου και έχω 12 παιδιά. Πού είναι το παράξενο και το κατακριτέο; Ο Μητροπολίτης, του έβαλε μία μετάνοια και τον άφησε να φύγει, ενώ οι συγχωριανοί του, φανερά μετανοιωμένοι, του ζήτησαν συγγνώμη.\n1262) Γνωρίζω προσωπικά παιδιά γονέων, που δεν είναι νορμάλ στην συμπεριφορά τους. Γιατί; Γιατί οι γονείς, είτε τα συνέλαβαν τις μεγάλες εορτές είτε διότι τα παιδιά αυτά είναι μουρμουρισμένα ή βλασφημημένα και οι γονείς τα κράτησαν με το ζόρι, εκεί που ήταν να τα ”ρίξουν”.\nΌταν παραβαίνεις το νόμο του Θεού και νομίζεις ότι τα παιδιά είναι δικά σου και δεν εξαρτιέσαι από κανέναν, ο Θεός θα σε τιμωρήσει…\n1263) Η γυναίκα ασαράντιστη, δεν πρέπει να βγαίνει από το σπίτι, ούτε να δέχεται επισκέψεις στο σπίτι. Δυστυχώς σήμερα πολλές γυναίκες που γεννούν, δεν σαραντίζουν όπως έκανε η Παναγία στον Χριστό μας, δεν υπακούουν δηλ. στο Ευαγγέλιο, με αποτέλεσμα το παιδί τους όταν μεγαλώσει, να είναι άτακτο, να μην υπακούει τους γονείς και να δημιουργούνται πολλά προβλήματα στο σπίτι. Οι γονείς φταίνε!…\nΠροηγούμενο άρθροΑΙΔΩΣ ΑΡΓΕΙΟΙ Γ΄ (Γεώργιος Τζανάκης)\nΕπόμενο άρθροἩ ἐκπομπὴ τοῦ Διονύση Μακρῆ 5/6/2020


By The Glass, ένα wine bar να το πιεις στο ποτήρι! (thetoc.gr) - By the glass\nBy The Glass, ένα wine bar να το πιεις στο ποτήρι! (thetoc.gr)\nΗ Φωτεινή Παντζιά δούλεψε πολλά χρόνια στις πωλήσεις κρασιού, παρόλο που τυχαία βρέθηκε στο χώρο, στην εταιρεία του Κωνσταντίνου Μπουτάρη. Εκεί αγάπησε το κρασί και πριν από οκτώ χρόνια, αποφάσισε να κάνει το δικό της μαγαζί. Ένα wine bar. Όταν βρήκε τη στοά Ράλλη και το σημερινό μαγαζί δεν κατάφερε σε πρώτη φάση να πείσει τους ιδιοκτήτες. Πέντε χρόνια αργότερα επανήλθε, δεν είχε εγκαταλείψει ποτέ το σχέδιό της. Και τα κατάφερε. Το By The Glass, το ωραιότερο wine bar της Αθήνας είναι πια τριών ετών.\nΤο By the glass είναι ένα wine bar – bistrot και η ζωή του ξεκινά από νωρίς το πρωί. Εδώ μπορεί να φτάσει κάποιος για το brunch ή το πρωινό του, να δοκιμάσει τα ζεστά πιάτα το μεσημέρι, ή το βράδυ , να βρει κάτι για να τσιμπήσει το απόγευμα, πάντα με συνοδεία ενός ωραίου ποτηριού κρασί. Αν προτιμήσει να πάει Κυριακή, θα ακούσει και τα υπέροχα live.\n«Μου άρεσε πάντα να βλέπω κόσμο χαλαρό στο εξωτερικό», λέει, «να πίνει το κρασί του μετά τη δουλειά και να πηγαίνει σε ένα μέρος που είναι cozy, άνετο και καθόλου στημένο. Αναρωτιόμουν γιατί δε γίνεται αυτό και στην Ελλάδα. Τελικά κατάλαβα ότι τα μαγαζιά ήταν πολύ στημένα και ο κόσμος φοβόταν. Όμως κανείς δε δίνει εξετάσεις. Πηγαίνει σε ένα μαγαζί για να περάσει καλά. Με τα χρόνια, αυτή η νοοτροπία του στημένου μαγαζιού άλλαξε».\nΌταν άνοιξε το By The Glass, στην καρδιά της κρίσης, λειτούργησε σαν μια ασπίδα. «Και για εμάς και για τον κόσμο που το αγκάλιασε αμέσως», λέει η Φωτεινή. «Έτσι σε καιρούς δύσκολους είναι πολύ ελπιδοφόρο να βλέπει κάποιος ένα γεμάτο μαγαζί με χαρούμενο κόσμο».\n«Η μεγάλη μας έγνοια είναι να βγαίνει το κρασί έτσι όπως πρέπει», τονίζει η Φωτεινή Παντζιά. «Και εμάς δυο πράγματα μας εξασφαλίζουν την ποιότητα του κρασιού, τα dispensers και το coravin που αφαιρεί το κρασί χωρίς να ανοιχτεί το μπουκάλι και χρησιμοποιείται στα ακριβά κρασιά. Έτσι αυξάνεις τον αριθμό των ετικετών που έχεις σε ποτήρι. Εμείς στη λίστα μας έχουμε 50 ποτήρια όμως με αυτό έχουμε πρόσβαση σε όλες τις φιάλες που δε μπορείς να ανοίξεις για να πάρεις ένα ποτήρι. Το άλλο που έχουμε είναι τρία μεγέθη ως δυνατότητα ποτηριού. Δηλαδή κάποιος μπορεί να πιει 25 ml που είναι η γευστική δοκιμή, 75 ml που είναι η μισή δόση και 150 ml που είναι η κανονική. Δηλαδή κάποιος που θα έπινε δυο ποτήρια μπορεί να πιεί τέσσερα μισά και μάλιστα σε αυτή την περίπτωση να τον οδηγήσουμε γευστικά γιατί στον κόσμο αρέσει να δοκιμάζει κρασιά και θέλει να έχει και μια σειρά».\nΓια τους ανθρώπους του By the Glass είναι σημαντικό οι πελάτες να τους εμπιστευθούν, ώστε να αφεθούν και να οδηγηθούν γευστικά στον κόσμο της γεύσης του κρασιού. Θέλουν πάντα να προτείνουν στους πελάτες ένα κρασί που τους ταιριάζει και ενδιαφέρονται να τον ενημερώνουν πάντα για τις τιμές, κάτι που συμβαίνει σε όλα τα wine-bars του εξωτερικού. Για έναν που ξεκινά το ταξίδι στις γεύσεις του κρασιού προτείνουν μια μαλαγουζιά ή ένα chauvignon ελληνικό ή Νέου Κόσμου στα λευκά, τα αγιωργίτικα ή τα merlot και στα κόκκινα. Είναι κρασιά εύκολα, ισορροπημένα, τα κόκκινα είναι τραγανά, έχουν ευχάριστα αρώματα και δεν έχουν υψηλές οξύτητες.\nΗ Φωτεινή Παντζιά\nΗ Φωτεινή Παντζιά αγαπά το ασύρτικο στα λευκά και το μαυροτράγανο και το ξινόμαυρο στα κόκκινα. Έχει αδυναμία στις παλιές χρονιές και αυτό είναι το νέο παιχνίδι του By the Glass, η λίστα με τις παλιές χρονιές. Ένας άνθρωπος που αγπά τόσο πολύ το κρασί δε θα μπορούσε παρά να έχει ένα από τα καλύτερα μαγαζιά στην πόλη.\nBy the glass: ένα «διαμάντι» για τους οινόφιλους κρυμμένο στη στοά (clickatlife.gr)


Ελληνικής καταγωγής ο... βασιλιάς των παλαιών σπίκερ της Αμερικής\nΕλληνικής καταγωγής ο… βασιλιάς των παλαιών σπίκερ της Αμερικής\n1/09/2020 - 23:32μμ\nΘεωρείται από τις μυθικές φυσιογνωμίες και υπήρξε κάποτε ο… βασιλιάς των σπίκερ στις ΗΠΑ. Η εκπομπή-ραδιοφωνική φάρσα «Πόλεμος των κόσμων», από το ομώνυμο έργο του Ορσον Ουέλς, έγινε παγκόσμιο γεγονός.\nΛίγο πριν από την έκρηξη του Β’ Παγκοσμίου Πολέμου και ενώ η ατμόσφαιρα ήταν τεταμένη, οι Αμερικανοί άκουγαν από το ραδιόφωνο ότι οι κάτοικοι του Αρη κήρυξαν τον… πόλεμο εναντίον των κατοίκων της Γης! Μάλιστα πρόσθετε ότι με άγνωστα μεταφορικά μέσα είχαν αποβιβαστεί στην αμερικανική ήπειρο. Η ραδιοφωνική μετάδοση έγινε με τέτοια μαεστρία, τόσο τέλεια, ώστε ο περισσότερος κόσμος το πίστεψε και δεν ήταν λίγοι εκείνοι που έτρεχαν να κρυφτούν σε καταφύγια.\nΑυτός ήταν ο Κένεθ Φρέντερικ Φέι Χάουαρντ (1910-1984), ο οποίος έγινε πασίγνωστος ως Κένι Ντελμάρ. Οι πληροφορίες είναι διάσπαρτες σε παλαιές εφημερίδες, βιβλία και στο διαδίκτυο. Εκείνο που είναι άγνωστο είναι η ελληνική καταγωγή του! Διότι ο παππούς του ραδιοφωνικού αυτού αστέρα της Αμερικής, ο οποίος ταλαιπωρήθηκε στα παιδικά του χρόνια μετά τον χωρισμό των γονιών του, έφερε το ελληνοπρεπέστατο ονοματεπώνυμο Ζαχαρίας Φελαξίδης Ευστρατιάδης.\nΚαι δεν απαρνιόταν την ελληνική καταγωγή του ο Ντελμάρ, ο οποίος αντιθέτως καυχιόταν να λέει ότι στις φλέβες του κυλούσε ελληνικό αίμα. Για τη φάρσα του οι αμερικανικές Αρχές προβληματίστηκαν εάν έπρεπε να λάβουν μέτρα εναντίον της ραδιοφωνικής εταιρίας για το επικίνδυνο αστείο.\nΟι γονείς του Ντελμάρ είχαν γεννηθεί στην Αγγλία, όπως και ο Ελληνας παππούς του. Ωστόσο, οι γονείς του χώρισαν και η μητέρα του τον πήρε μαζί της και έφυγαν για τον «νέο κόσμο» όπου είχαν συγγενείς. Εκεί η μητέρα του παντρεύτηκε για δεύτερη φορά έναν ευκατάστατο Αμερικανό έμπορο, ο οποίος φιλοδοξούσε να μυήσει τον μικρό πρόγονό του στα μυστικά της εργασίας του. Στάθηκε, όμως, αδύνατον.\nΑπό μικρή ηλικία παρακολουθούσε τη μητέρα του που έγραφε σπινθηροβόλες μουσικές κωμωδίες και περιόδευε όλη τη χώρα. Οπότε ο Ντελμάρ βρέθηκε στη σκηνή από ηλικία επτά ετών. Μεγαλώνοντας ήθελε να αποκτήσει οικονομική ανεξαρτησία. Εγκατέλειψε το σπίτι του και αναζήτησε την τύχη του παίζοντας, αλλά χωρίς επιτυχία, σε θέατρα του Μπρόντγουεϊ. Προσπάθησε επίσης, αλλά απέτυχε να συστήσει δική του θεατρική επιχείρηση.\nΣτη συνέχεια αποφάσισε να γίνει εκφωνητής ραδιοφώνου και προσλήφθηκε σε τοπικό σταθμό της Νέας Υόρκης με μισθό πέντε δολαρίων την εβδομάδα. Εκεί οι προσπάθειές του έπιασαν τόπο χάρη στην άψογη μετάδοση και στο πρωτότυπο χιούμορ του. Σύντομα επιβλήθηκε, εργάστηκε στους σημαντικότερους ραδιοφωνικούς σταθμούς και τα πρώτα μεταπολεμικά χρόνια είχε 20.000.000 ακροατές, ενώ πληρωνόταν με 1.550 δολάρια την εβδομάδα.\nΜπροστά του ανοίχτηκαν πραγματικές λεωφόροι επιτυχίας. Δημιουργούσε δικούς του τύπους, όπως ο γερουσιαστής Κλάγκορν, και ξετρέλαινε τους Αμερικανούς με τα αστεία και τις ευθυμολογίες του.\nΗ φωνή του σε χαρακτήρες κινουμένων σχεδίων\nΟ Ντελμάρ παντρεύτηκε την καθηγήτρια χορού Αλις Κόχραν, με την οποία απέκτησε ένα αγοράκι. Επέκτεινε τις δραστηριότητές του στον χώρο των κινουμένων σχεδίων, όπου επίσης μεγαλούργησε αφήνοντας εποχή και αποκομίζοντας τεράστια κέρδη. Κάλυψε με τη διάσημη πλέον φωνή του σπουδαίους χαρακτήρες κινουμένων σχεδίων, αποκαλύπτοντας ακόμη μία πλευρά του ταλέντου του σε εποχή κατά την οποία τα τελευταία βρέθηκαν στην κορωνίδα των αγαπημένων θεαμάτων παιδιών και μεγάλων. Στο αποκορύφωμα της δημοτικότητάς του πρωταγωνίστησε ως Κλάγκορν σε θεατρική ταινία μεγάλου μήκους. Στη διάρκεια της δεκαετίας του 1950 ο Ντελμάρ συμμετείχε σε πλήθος τηλεοπτικών εκπομπών, χωρίς βεβαίως να εγκαταλείπει το αγαπημένο του ραδιόφωνο. Την επόμενη δεκαετία έκανε κυρίως φωνητικά για κινούμενα σχέδια συνεχίζοντας να εργάζεται ακατάπαυστα έως το 1968. Εφυγε από τη ζωή στις 14 Ιουλίου 1984, σε ηλικία 74 ετών, στο νοσοκομείο «Αγιος Ιωσήφ», στο Στάνφορντ του Κονέκτικατ.


Καραγιαννίδου Αναστασία: Δυστυχώς κύριοι επτωχεύσαμεν (οικονομικά, ηθικά και πνευματικά) - maksports.gr\nΜε όλα όσα γίνονται για την επανέναρξη των πρωταθλημάτων και συγκεκριμένα της Α1 γυναικών στο χάντμπολ σχολίασε η παίκτρια του Εθνικού Κοζάνης, Καραγιαννίδου Αναστασία με τα ερωτήματα να είναι λογικά όπως και η αγανάκτηση. Όπως πολύ σωστά ανέφερε το κόστος για τις εξετάσεις rapid test ποιος θα το αναλάβει? Μπορούν τα σωματεία να σηκώσουν και αυτό το βάρος?\nΟ αθλητισμός στην Ελλάδα του 2020 (σύντομα 2021) είναι δυστυχώς για γέλια . Αναρωτιέμαι ποιος θα φροντίσει να καλυφθούν τα έξοδα των rapid test για τους αθλητές προκειμένου να επιστρέψουν στις αγωνιστικές τους υποχρεώσεις (αν εκπληρωθούν και αυτές ) . Ποσά ακόμα βάρη θα σηκώσουν τα σωματεία και οι αθλητές ;! Δυστυχώς , κύριοι επτωχεύσαμεν (οικονομικά , ηθικά και πνευματικά ) . Ας μην επεκταθώ άλλο.\nΤα πάντα στον… αέρα στη Handball Premier – Τι υποστηρίζουν οι ομάδες, ποιές οι στάσεις Πολιτείας, ΟΧΕ – Ποιές ξεκινούν προπονήσεις